19 வயதுக்கு உட்பட்ட இந்திய அணியின் வீரர் பவன் ஷா , இலங்கைக்கு எதிரான யூத் டெஸ்ட் போட்டியில் 282 ரன்களை குவித்து சாதனை படைத்துள்ளார் . இலங்கைக்கு சுற்றுப்பயணம் சென்றுள்ள 19 வயதுக்கு உட்பட்ட இந்திய அணி , அந்நாட்டு ஜூனியர் அணியுடன் யூத் டெஸ்ட் போட்டிகளில் ஆடிவருகிறது . 2 டெஸ்ட் போட்டிகள் மற்றும் 5 ஒருநாள் போட்டிகளில் இந்திய ஜூனியர் அணி ஆடிவருகிறது . இதில் முதல் டெஸ்ட் போட்டியில் இன்னிங்ஸ் மற்றும் 21 ரன்கள் வித்தியாசத்தில் இந்திய அணி அபார வெற்றி பெற்றது . இதையடுத்து இரண்டாவது டெஸ்ட் போட்டி நடந்துவருகிறது . இதில் முதலில் பேட்டிங் செய்த இந்திய அணி 8 விக்கெட் இழப்பிற்கு 613 ரன்களை குவித்து முதல் இன்னிங்ஸை டிக்ளேர் செய்தது . இதில் , இந்திய அணியின் தொடக்க வீரர் அதர்வா 177 ரன்களை குவித்தார் . 3ம் வரிசையில் களமிறங்கிய பவன் ஷா , 33 பவுண்டரிகள் மற்றும் ஒரு சிக்ஸருடன் 282 ரன்களை குவித்தார் . 19 வயதுக்கு உட்பட்ட அணியில் டெஸ்ட் போட்டியில் இரண்டாவது அதிகபட்சமான ஸ்கோர் இதுதான் . இந்திய ஜூனியர் அணியில் டெஸ்ட் போட்டிகளில் அதிகபட்சமான ஸ்கோரும் இதுதான் . இதற்கு முன் வேறு எந்த இந்திய ஜூனியர் அணியின் வீரரும் ஒரு இன்னிங்ஸில் இத்தனை ரன்கள் குவித்ததில்லை . 19 வயதுக்கு உட்பட்ட வீரர்களில் 1995ம் ஆண்டு ஆஸ்திரேலிய அணி வீரர் பீக் அடித்த 304 ரன்களே அதிகபட்ச ஸ்கோராக உள்ளது . இரண்டாவது இடத்தில் 1993ம் ஆண்டு இங்கிலாந்து வீரர் டோவ்மன் அடித்த 267 ரன்கள் இருந்தது . தற்போது அதை பின்னுக்கு தள்ளி இந்திய வீரர் பவன் ஷா , 282 ரன்களுடன் இரண்டாமிடத்தை பிடித்துள்ளார் . < blockquote class = " twitter - tweet " data - lang = " en " > < p lang = " en " dir = " ltr " > Highest innings in U19 Youth Cricket < br > < br > 304 * C Peake ( AUS ) vs Ind 1995 < br > 282 Pawan Shah ( IND ) vs SL today < br > 267 M Dowman ( ENG ) vs WI 1993 < br > 260 * K Sharp ( ENG ) vs WI 1978 < br > 254 G Muchail ( ENG ) vs Ind 2002 < / p > & mdash ; BrokenStats ( @ Broken _ Statz ) < a href = " https : / / twitter . com / Broken _ Statz / status / 1022037216103747584 ? ref _ src = twsrc % 5Etfw " > July 25,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > 25 ஆண்டுகளுக்கு பிறகு இரண்டாமிடத்தில் இருந்த வீரரை பின்னுக்கு தள்ளி பவன் ஷா அந்த இடத்தை பிடித்துள்ளார் . 282 ரன்களில் பவன் ரன் அவுட்டாகிவிட்டார் . இல்லையென்றால் , முச்சதம் அடித்து , முதலிடத்தை பிடித்திருப்பார் .


முதல் 6 ஓவர்களில் நாம் ஆதிக்கம் செலுத்தினால் கண்டிப்பாக வெற்றி பெறலாம் என சுரேஷ் ரெய்னா நம்பிக்கை தெரிவித்துள்ளார் . தென்னாப்பிரிக்காவுக்கு எதிரான டி20 தொடர் 1 - 1 என்ற சமநிலையில் உள்ளது . கடந்த ஓராண்டாக அணியில் இடம் கிடைக்காமல் தவித்துவந்த சுரேஷ் ரெய்னா இந்த டி20 தொடரில் சேர்க்கப்பட்டுள்ளார் . முதல் இரண்டு டி20 போட்டிகளில் அதிகப்படியான ரன்களை குவிக்காவிட்டாலும் அதிரடி காட்டி மிரட்டினார் . முதல் போட்டியில் இந்தியா வென்ற நிலையில் , இரண்டாவது போட்டியில் தோல்வி அடைந்தது . இந்நிலையில் , இன்று மூன்றாவது டி20 போட்டி நடக்க இருக்கிறது . இதுதொடர்பாக பேசியுள்ள சுரேஷ் ரெய்னா , கடந்த இரண்டு போட்டிகளில் எனது ஆட்டம் எனக்கு மகிழ்ச்சியளிக்கிறது . கடந்த 2 போட்டிகளிலுமே முதல் 6 ஓவர்களில் நமது பேட்ஸ்மேன்கள் சிறப்பாக ஆடினர் . எனவே முதல் 6 ஓவர்களில் நாம் ஆதிக்கம் செலுத்தினால் கண்டிப்பாக வெற்றி பெறலாம் . என் மீது கேப்டன் கோலி மிகுந்த நம்பிக்கை வைத்திருக்கிறார் . எனது பாணியிலேயே ஆட விரும்புகிறேன் . இன்றைய போட்டியிலும் என்னால் முடிந்த அளவு சிறப்பாக செயல்படுவேன் . கேப்டன் கோலி அணியை சிறப்பாக வழிநடத்துகிறார் . இந்த போட்டியில் சிறப்பாக செயல்பட்டு வெற்றி பெற்று டி20 தொடரை கைப்பற்றுவோம் என சுரேஷ் ரெய்னா நம்பிக்கை தெரிவித்தார் .


நடிகர் மன்சூர் அலிகான் நடிப்பில் வில்லத்தனம் காட்டினாலும் , உண்மையில் தன்னால் முடிந்த உதவிகளை மக்களுக்கு செய்து வருகிறார் . இந்நிலையில் இவர் மக்களுக்கு நீர் ஆதாரங்களில் ஒன்றாக திகழும் , அம்மாப்பேட்டை ஏறி மற்றும் மூக்கன் ஏறி ஆகியவற்றை சுத்தம் செய்ய கடந்து இரண்டு தினங்களுக்கு முன்பு சேலம் சென்றார் . அங்கு மார்பளவுதண்ணீரில் இறங்கி , ஏரிகளில் பராமரிப்பு இன்றி தண்ணீரை வீணாக்கி வரும் ஆகாயத்தாமரை செடிகளை அகற்றினார் . மேலும் இவருடன் பொதுமக்களும் ஏரியில் இறங்கி வேலை செய்தனர் . உடைநிலை சரி இல்லாதா நிலையிலும் , தண்ணீரில் இறங்கி வேலைகள் செய்ததோடு . . . ஏரியை முழுவதும் சுத்தம் செய்ய 1 லட்சம் ரூபாய் பணமும் கொடுத்து சென்றுள்ளார் மன்சூர் அலிகான் . இந்த ஏரியை பார்வையிட கடந்த சில நாட்களுக்கு முன் நடிகர் கார்த்தி மற்றும் சிம்பு வந்து சென்றனர் . ஆனால் இவர்கள் எந்த வேலையோ ஏரியை பராமரிக்க எந்த உதவியும் செய்யாத நிலையில் , இவர் செய்துள்ள இந்த உதவிக்கு அந்த பகுதி மக்கள் தங்களுடைய நன்றியை தெரிவித்து வருகின்றனர் . மேலும் , ரசிகர்கள் பலர் இவரை வாழ்த்தி வருகின்றனர் .


வீரர்களை அணியிலிருந்து நீக்கும்போது அதற்கு சரியான காரணத்தை தேர்வுக்குழு தெரிவிக்க தவறுவதாக சர்ச்சை கிளம்பிய நிலையில் , அதுபோன்ற அனுபவம் தனக்கு நேர்ந்ததில்லை என இந்திய அணியின் வேகப்பந்து வீச்சாளர் உமேஷ் யாதவ் தெரிவித்துள்ளார் . இங்கிலாந்து டெஸ்ட் தொடருக்கான இந்திய அணியில் இடம்பெற்றிருந்த கருண் நாயருக்கு ஒரு போட்டியில் கூட அணியில் ஆட வாய்ப்பு வழங்கப்படவில்லை . அதுவே பெரும் சர்ச்சையை கிளப்பிய நிலையில் , அந்த தொடரில் ஆடுவதற்கே வாய்ப்பு வழங்கப்படாத கருண் நாயர் , வெஸ்ட் இண்டீஸ் அணிக்கு எதிரான டெஸ்ட் தொடரில் புறக்கணிக்கப்பட்டார் . வாய்ப்பே கொடுக்காமல் கருண் நாயர் அணியிலிருந்து நீக்கப்பட்டது பெரும் சர்ச்சையை கிளப்பியது . ஹர்பஜன் சிங் , வீரர்கள் தேர்வு எதனடிப்படையில் நடக்கிறது என்பதை புரிந்துகொள்ள முடியவில்லை என்று பகிரங்கமாக தேர்வுக்குழுவுக்கு எதிராக கருத்து தெரிவித்தார் . கருண் நாயரும் தனது அதிருப்தியை வெளிப்படுத்தியிருந்தார் . இதுதொடர்பாக கருண் நாயரிடம் தேர்வுக்குழு சார்பில் விளக்கமளிக்கபட்டதாக தேர்வுக்குழு தலைவர் எம் . எஸ் . கே . பிரசாத்தும் தெரிவித்திருந்தார் . இந்நிலையில் , இங்கிலாந்து டெஸ்ட் தொடரில் முதல் இரண்டு போட்டிகளில் சரியாக ஆடாததால் அந்த தொடரின் எஞ்சிய போட்டிகளிலிருந்து நீக்கப்பட்ட முரளி விஜயும் வெஸ்ட் இண்டீஸ் தொடரில் இடம்பெறவில்லை . அதனால் அதிருப்தியில் இருந்த முரளி விஜய் , இங்கிலாந்து தொடரில் அணியிலிருந்து நீக்கப்பட்தற்கு பிறகு தன்னை தேர்வுக்குழுவினர் தொடர்புகொள்ளவே இல்லை எனவும் அணி தேர்வு குறித்து ஹர்பஜன் சிங் தெரிவித்த கருத்துடன் உடன்படுவதாகவும் முரளி விஜய் பகிரங்கமாக தெரிவித்தார் . முரளி விஜயின் குற்றச்சாட்டுக்கு தேர்வுக்குழு தலைவர் எம் . எஸ் . கே . பிரசாத் விளக்கமளித்ததோடு , அதை மறுக்கவும் செய்தார் . மேலும் முரளி விஜயை தேர்வுக்குழு உறுப்பினர் ஒருவர் தொடர்பு கொண்டு பேசியதாகவும் , முரளி விஜயின் குற்றச்சாட்டு ஆச்சரியமளிப்பதாகவும் தெரிவித்தார் . இந்நிலையில் , இதுதொடர்பாக கருத்து தெரிவித்துள்ள உமேஷ் யாதவ் , தனக்கு இதுபோன்ற அனுபவம் தேர்வுக்குழுவிடம் நேர்ந்ததில்லை எனவும் தான் அணியிலிருந்து நீக்கப்பட்ட சமயங்களில் , அதற்கான காரணத்தை தன்னிடம் தேர்வுக்குழு தெரிவித்ததாகவும் கூறியுள்ளார் . முரளி விஜய் தேர்வுக்குழு மீது ஒரு குற்றச்சாட்டை முன்வைத்த நிலையில் , அதை சக வீரரான உமேஷ் யாதவே மறுத்திருப்பது மேலும் சர்ச்சையை கிளப்பியுள்ளது .


நான் நிர்வாணமாக நடித்தால் கூட என் கணவர் ஒன்னும் சொல்லமாட்டார் என்றும் , அதற்கு அவர் முழு சுதந்திரம் தந்திருக்கிறார் என்றும் பிரபல நடிகை சுர்வீன் சாவ்லா தெரிவித்துள்ளார் . மூன்று பேர் மூன்று காதல் , ஜெய் ஹிந்த் - 2 ஆகிய படங்களில் தமிழ் படங்களில் நடித்தவர் பிரபல இந்தி நடிகை சுர்வீன் சாவ்லா . இவர் கடந்த 2015ல் ரகசியமாக திருமணம் செய்துகொண்டார் . டிசம்பர் 2017 ல் தான் அவரது கணவர் பற்றி வெளியில் கூறினார் . மூன்று ஆண்டுகளாக திருமணம் நடந்ததை அவர் மறைத்து வந்தது பலருக்கும் அதிர்ச்சியை ஏற்படுத்தியது . அதே நேரத்தில் பொதுவாக எந்த மொழி நடிகைகளாக இருந்தாலும் திருமணத்துக்குப் பின்பு பெரும்பாலும் படங்களில் நடிப்பதை நிறுத்தி விடுவார்கள் . கணவர் வீட்டு குடும்பத்துடன் ஐக்கியமாகி விடுவார்கள் . ஆனால் நடிகை சுர்வீன் சாவ்லா மட்டும் கொஞ்சம் வித்தியாசமாக இருக்கிறார் . திருமணத்திற்கு பிறகு எப்படி வேண்டுமானாலும் நடிப்பேன் என்று கூறி உள்ளார் . இந்நிலையில் நடிகை சாவ்லா , கேப்டவுனில் தனது கணவர் அக்ஷய் தக்கருடன் தற்போது விடுமுறையை கழித்து வருகிறார் . தனது திருமணம் குறித்து அவர் பிரபல ஆங்கில பத்திரிகைக்கு அளித்த பேட்டியில் தனது திருமண வாழ்க்கை அழகாக இருக்கிறது " என்று கூறினார் . தனது கணவர் தொழில்முறை விருப்பங்களை ஆதரிக்கிறார் . நான் என்னுடன் நடிக்கும் சக நடிகரை கிஸ் செய்தாலும் . ஏன் நிர்வாணமாக நடித்தாலும்கூட என் கணவர் எதுவும் சொல்லமாட்டார் . அந்தளவுக்கு அவர் எனக்கு முழு சுதந்திரம் கொடுத்துள்ளார் . அவர் என்னை புரிந்து வைத்து உள்ளார் . அதனால் தான் அவரை திருமணம் செய்துகொண்டேன் என நடிகை சுர்வீன் சாவ்லா கூறியுள்ளார் .


பிக் பாஸ் நிகழ்ச்சியில் சில நாட்கள் மட்டுமே நடிகை ஓவியா விளையாடி இருந்தாலும் தன்னுடைய நல்ல குணத்தின் மூலம் ரசிகர்கள் மனதில் நிலையாக நின்று விட்டார் . தற்போது 100 நாட்கள் நிகழ்ச்சி முடிவடைந்து விட்டதால் இந்த நிகழ்ச்சியில் கலந்துக்கொண்ட அனைவரும் தற்போது பல ஊடகங்களிலும் , தொலைக்காட்சி நிகழ்ச்சிகளிலும் பங்கேற்று தங்களுடைய பிக் பாஸ் அனுபவம் குறித்து அனைவருடனும் பகிர்ந்து வருகின்றனர் . ஆனால் ஓவியா சற்று வித்தியாசமாக தன்னுடைய ஓவியா ஆர்மி ரசிகர்களை சந்தித்து பேசி வருகிறார் . அப்படி ஒரு ரசிகரை சந்தித்து பேசும்போது தன்னுடைய அனைத்து ரசிகர்களுக்கும் வேண்டுகோள் ஒன்றை வைத்துள்ளார் . அதில் தயவு செய்து ஜூலியை இப்படி செய்யாதீர்கள் , பாவம் தயவு செய்து கேட்டுக்கொள்கிறேன் என கூறியுள்ளார் . ஓவியா தற்போது இப்படி கூற காரணம் , ஜூலி கடந்த சில நாட்களுக்கு முன்பு ஒரு கல்லூரியின் நிகழ்ச்சியில் கலந்துக்கொண்டு நடனமாடினார் . நடனமாடி முடித்த பின் இவரை மேடைக்கு அழைத்து பேச கூறியபோது அங்கிருந்த ஓவியா ரசிகர்கள் பலர் ஜூலியை பேசவிடாமல் ஓவியா ஆர்மி , ஓவியா . . . ஓவியா . . . என கத்தி அந்த இடத்தில் இருந்து ஜூலியை விரட்டி அடித்தனர் . இதனை கேள்விப்பட்ட ஓவியா தற்போது ஜூலியை இப்படி யாரும் நடத்த வேண்டாம் என தன்னுடைய ரசிகர்களுக்கு வேண்டுகோள் வைத்துள்ளார் என்பது குறிப்பிடத்தக்கது .


MeToo ஹாஷ்டாக் பயன்படுத்தி , பாடகி சின்மயி வைரமுத்துவின் வெளியிட்ட பின்பு , தொடர்ந்து பெண்கள் பலர் நடிகர் ராதாரவி , நடன இயக்குனர் கல்யாண் என வரிசையாக வெளியிட்டு வரும் நிலையில் தற்போது பிரபல கிரிக்கெட் வீரரின் பெயர் வெளியாகி பரபரப்பை ஏற்படுத்தியுள்ளது . இலங்கை கிரிக்கெட் அணியின் வேகப்பந்து வீச்சாளர் மலிங்கா மீது பெண் ஒருவர் பாலியல் புகார் கூறியுள்ளார் . பெயர் வெளியிட விரும்பாத அந்த பெண்ணின் சார்பில் அவரது குற்றச்சாட்டை பாடகி சின்மயில் ட்விட்டரில் வெளியிட்டுள்ளார் . அந்த பதிவில் கூறப்பட்டுள்ளதாவதுஃ எனது பெயரை சொல்ல விருப்பவில்லை . சில ஆண்டுகளுக்கு முன்பு நான் மும்பையில் இருந்த பொது நடந்த சம்பவம் இது . அப்போது அங்குள்ள ஓட்டலில் தங்கியிருந்த எனது தோழியை சந்திக்க சென்றேன் . அங்கு ஐ . பி . எல் . கிரிக்கெட்டின் மூலம் பிரபலமான இலங்கை வீரை நிற்பதை பார்த்ததும் பரவசப்பட்டேன் . என்னிடம் பேச்சு கொடுத்த அவர் , எனது தோழி அவரது அறையில் இருப்பதாக கூறினார் . அதை நம்பி நானும் அங்கு சென்றேன் . அறையில் எனது தோழி இல்லை . அப்போது இலங்கை வேறை என்னை படுக்கையில் தள்ளி தவறாக நடக்க முயற்சித்தார் . அந்த சமயம் ஹோட்டல் ஊழியர் கதவை தட்டினார் . கதவை திறந்ததும் நான் அங்கிருந்து ஓடிவிட்டேன் . இதை வைத்து , அவர் பிரபலம் என்பதால் நானாக அவரது அறைக்கு சென்றிருக்கலாம் என்று சிலர் கூறலாம் . இவ்வாறு , அதில் கூறப்பட்டுள்ளது . இதே போல் இலங்கை அணியின் முன்னாள் கேட்டான் ரணத்துக்கா தனக்கு இந்தியாவில் , உள்ள ஹோட்டல் ஒன்றில் வைத்து பாலியல் தொல்லை கொடுத்ததாக இந்திய விமான பணிப்பெண் ஒருவர் சில தினங்களுக்கு முன்பு கூறியிருந்தது குறிப்பிடத்தக்கது .


பாஜகவின் தேசிய செயலாளர் ஹெச் . ராஜா , இந்து ஆலய மீட்பு இயக்கம் சார்பில் வேல் ரத யாத்திரை மேற்கொண்டுள்ளார் . கடந்த 24 ஆம் தேதி தொடங்கப்பட்ட வேல்ரத யாத்திரை மதுரை வந்து சேர்ந்தது . அதையொட்டி வேல் சங்கமப் பொதுக்கூட்டம் , பழங்காநத்தத்தில் நடைபெற்றது . , ஆர் . எஸ் . எஸ் . அமைப்பினரும் , ஹெச் . ராஜாவின் ஆதரவாளர்கள் கலந்து கொண்டனர் . நாட்டுப்புற பாடகர் விஜயலட்சுமி நவநீதகிருஷ்ணன் தம்பதியரும் இந்த கூட்டத்தில் கலந்து கொண்டனர் . கூட்டத்தில் பேசிய ஹெச் . ராஜா பேசும்போது , எதற்கு வேல் ரத யாத்திரை என்றால் , பேக்கர்ஸ் அன்ட் மூவர்ஸ் செய்வது போல தமிழகத்தில் மதமாற்றம் நடைபெறுகிறது . மைலாப்பூரில் ஜி . யூ . போப்பும் , நெல்லையில் கால்டுவெல்லும் மத மாற்றத்தைத் தொடங்கினார்கள் . அவர்களை இங்குள்ள பகுத்தறிவாதிகள் கொண்டாடினார்கள் . இதற்கு முடிவு கட்டத்தான் அப்பனுக்கே பாடம் சொன்ன தகப்பன்சாமியான முருகனின் வேலை கையில் எடுத்தோம் . தமிழர்கள் இந்துக்கள் இல்லை என்று திராவிட இயக்கத்தினர் பிரித்து வருகிறார்கள் , அது பொய் . தமிழ் மொழியை , பண்பாட்டை அழித்தவர்களே பெரியார்வழி வந்தவர்கள்தான் . தமிழையும் , தமிழர்களையும் இழிவுபடுத்தியவர் பெரியாரும் , முன்னால் ஆட்சி செய்த நிதிக்கட்சியினரும் . திராவிட கழகத்தினரும்தான் . இதற்கான ஆதாரங்கள் என்னிடம் நிறைய உள்ளது . இதையெல்லாம் சொல்லும்போதுஅவர்களுக்கு கோபம் வருகிறது என்றார் . இப்போது சைவ மதம் என்று பிரிக்கிறார்கள் . அப்படியென்றால் , வைணவத்தில் தமிழர்கள் இல்லையா ? சைவத்துக்கு இந்தியா முழுவதும் ஜோதிர்லிங்கம் உள்ளது . சிவனுக்கு கைலாயம் முதல் தமிழ்நாடு வரைக்கும் கோயில் உள்ளது . சைவம் என்றால் தமிழன்தான் . தமிழன் என்றால் இந்துதான் என்பதை நிரூபிக்கவே இந்த வேல் யாத்திரையை தொடங்கினோம் . அதோடு இந்து ஆலயங்களையும் , அதன் சொத்துக்களை மீட்கவும்தான் இந்த யாத்திரை . இது ராஜா நடத்துவது அல்ல . இதன் பின்னணியில் பாஜகவின் செயல் திட்டம் உள்ளது என்று சுப . வீரபாண்டியன் கூறியுள்ளார் . . . கண்டுபிடித்துவிட்டார் . . . அது உண்மைதான் என்று ஹெச் . ராஜா பேசினார் .


இங்கிலாந்து மகளிரணிக்கு எதிரான ஒரு நாள் கிரிக்கெட் போட்டியில் 8 விக்கெட்டுகள் வித்தியாசத்தில் இந்தியா மகளிரணி படுதோல்வி அடைந்தது . மூன்று ஒரு நாள் போட்டிகள் கொண்ட தொடரில் இங்கிலாந்து அணி பங்கேற்றுள்ளது . இதன் இரண்டாவது ஒரு நாள் போட்டி நாக்பூரில் நேற்று நடைபெற்றது . டாஸ் வென்று பேட் டிங்கை தேர்வு செய்த இந்தியா அணி 37.2 ஓவர்களில் அனைத்து விக்கெட்டுகளையும் இழந்து 113 ஓட்டங்களை மட்டுமே எடுத்தது . ஸ்மிருதி மந்தானா 42 ஓட்டங்கள் , தீப்தி சர்மா 26 ஓட்டங்கள் குவித்தனர் . ஏனைய 5 வீராங்கனைகளை ஒற்றை இலக்க ஓட்டங்களில் ஆட்டமிழந்தனர் . இங்கிலாந்து தரப்பில் டேனியல் ஹசல் 4/32 , சோபி எசில்டோன் 4/14 ஆகியோர் அதிரடியாக பந்து வீசினர் . பின்னர் , 114 ரன்கள் வெற்றி இலக்குடன் தொடர்ந்து ஆடிய இங்கிலாந்து அணி சார்பில் டேனியல் வயாட் 47 ஓட்டங்கள் , டேமி பீமென்ட் 39 ஓட்டங்கள் குவித்தனர் . இருவரும் ஆட்டமிழந்ததை அடுத்து ஆட வந்த ஹீதர் நைட் 42 பந்துகளில் 26 ஓட்டங்களை குவித்து அணியை வெற்றிக்கு அழைத்துச் சென்றார் . இந்திய தரப்பில் ஏக்தா பிஷ்ட் 2 விக்கெட்டுகளை வீழ்த்தினார் . இறுதியில் 29 ஒவர்களில் 117 ஓட்டங்களை குவித்து இங்கிலாந்து வெற்றி பெற்றது . முதல் ஒரு நாள் ஆட்டத்தில் இந்தியா வென்றிருந்தது . இந்த வெற்றி மூலம் இங்கிலாந்து தொடரை 1 - 1 என சமன் செய்துள்ளது .


சூப்பர் ஸ்டார் ரஜினிகாந்த் மனைவி லதா ரஜினிகாந்த் சென்னை ஆழ்வார் பேட்டையில் டிராவல் எக்ஸ்சேன்ஜ் இந்தியா என்கிற பெயரில் ஒரு நிறுவனத்தை நடத்தி வருகிறார் . இந்த நிறுவனம் மாநகராட்சிக்கு சொந்தமான கட்டடத்தில் இயங்கி வருகிறது . இந்நிலத்தில் இதற்கு முன் இந்தக் கட்டடத்திற்கு 3,702 ரூபாய் வாடகையாக லதா ரஜினிகாந்த் செலுத்தி வந்தார் . தற்போது வாடகையை மாநகராட்சி 21 ஆயிரத்து 160 ரூபாயாக உயர்த்தியது . இதற்கு லதா ரஜினிகாந்த் தனக்கு இந்த அளவிற்கு வாடகை கொடுப்பதற்கு வசதி இல்லை என்று கூறி நீதிமன்றத்தில் வழக்கு தொடர்ந்தார் . விசாரணைக்கு எடுத்துக்கொண்ட இந்த மனுவை தள்ளுபடி செய்வதாக நீதிபதி தீர்ப்பளித்தார் . மேலும் நீதிபதி தனது தீர்ப்பில் கூறியிருப்பதாவது . . . மாநகராட்சியின் உயர்த்தப்பட்ட வாடகையை ஏற்பதா வேண்டாமா என்று லதா ரஜினிகாந்த் முடிவு செய்து கொள்ளலாம் . ஒரு மாத காலத்திற்குள் உயர்த்தப்பட்ட வாடகையை இவர் செலுத்தியாக வேண்டும் . அப்படி செலுத்தாவிட்டால் இந்த இடத்தை மாநகராட்சி ஏலம் விட வேண்டும் . அந்த ஏலத்தில் கலந்துகொண்டு லதா ரஜினிகாந்த் மீண்டும் அந்த இடத்தைப் பெற்றுக் கொள்ளலாம் . ஏலம் அறிவிக்கப்பட்ட பிறகும் லதா ரஜினிகாந்த் இடத்தை காலி செய்யாவிட்டால் போலீஸ் உதவியுடன் மாநகராட்சி இந்த இடத்தை காலி செய்து கொள்ளலாம் என்று அந்தத் தீர்ப்பில் கூறப்பட்டுள்ளது . ரஜினி ரசிகர்களை சந்தித்து அவர்களுக்கு அறிவுரை வழங்கி வரும் நேரத்தில் , இந்த தீர்ப்பு வெளியாகியுள்ளது சிறு சர்ச்சையை ஏற்படுத்தியுள்ளது . மேலும் தனக்கு சாதகமான தீர்ப்பு வரும் எதிர்பார்த்த லதா ரஜினிகாந்துக்கு இந்த தீர்ப்பு கண்டிப்பாக அதிர்ச்சியை ஏற்படுத்தி இருக்கும் . இதனால் மாநகராட்சி நிர்ணயித்த வாடகையை செலுத்தி விடலாமா என்று யோசித்து வருகிறாராம் லதா .


வெஸ்ட் இண்டீஸுக்கு எதிரான நான்காவது ஒருநாள் போட்டி முடிந்ததும் பேசிய ரோஹித் , ஒரு விஷயத்தை பற்றி பேசிக்கொண்டிருந்தபோது கோலி சிரிப்பது எனக்கு கேட்கிறது என்று கூறி கலகலத்தார் . வெஸ்ட் இண்டீஸுக்கு எதிரான நான்காவது டெஸ்ட் போட்டியில் இந்திய அணி 224 ரன்கள் வித்தியாசத்தில் அபார வெற்றி பெற்று 5 போட்டிகள் கொண்ட தொடரில் 2 - 1 என முன்னிலை வகிக்கிறது . இந்த போட்டியில் அபாரமாக பேட்டிங் செய்து 162 ரன்களை குவித்த ரோஹித் சர்மா , பேட்டிங்கில் மட்டுமல்லாமல் ஃபீல்டிங்கிலும் அசத்தினார் . முதல் ஸ்லிப்பில் ஃபீல்டிங் செய்வது என்பது சாதாரண காரியமல்ல . எப்போது வேண்டுமானாலும் கேட்ச் வரும் . அதனால் முழு கவனத்துடன் ஃபீல்டிங் செய்ய வேண்டும் . அப்படி முதல் ஸ்லிப்பில் நின்று மூன்று கேட்ச்களை அருமையாக பிடித்து அசத்தினார் ரோஹித் . சாமுவேல்ஸ் , ஃபேபியன் அலென் மற்றும் ஆஷ்லி நர்ஸ் ஆகிய மூவரின் கேட்ச்சையும் பிடித்தார் ரோஹித் . நேற்றைய போட்டி முடிந்ததும் ரோஹித்தை நேர்காணல் செய்த சஞ்சய் மஞ்சரேக்கர் , ரோஹித் பிடித்த கேட்ச்கள் குறித்து கேள்வி எழுப்பினார் . அதற்கு பதிலளித்து பேசிய ரோஹித் சர்மா , அண்மைக்காலமாக ஸ்லிப்பில் நின்று பல கேட்ச்களை பிடித்துக்கொண்டிருக்கிறேன் என்று கூறிக்கொண்டே விராட் சிரிப்பது எனக்கு கேட்கிறது என்று கலகலத்தார் . ரோஹித் கேட்ச்சை பற்றி பேசிக்கொண்டிருந்தபோது கோலி சிரித்துக்கொண்டிருந்தார் . அதைத்தான் ரோஹித் குறிப்பிட்டார் . மேலும் தொடர்ந்து பேசிய ரோஹித் , சில கேட்ச்களை பிடித்தது சிறப்பானது . ஸ்லிப்பில் நிற்கும்போது எந்த நேரத்திலும் கேட்ச் வரும் . அந்த கேட்ச்களை பிடிப்பது முக்கியம் . அதுவும் குல்தீப்பின் பந்துவீசும் போது ஸ்லிப்பில் நிற்பது கடினம் . ஏனென்றால் அவர் என்ன மாதிரியான பந்து வீசப்போகிறார் , எப்போது கூக்ளி வீசுவார் என்று கணிப்பது கடினம் . ஆனால் வலைப்பயிற்சியில் அவரது பந்துகளை ஆடியதால் , ஓரளவிற்கு அவரது பவுலிங்கை கணிப்பது எனக்கு எளிதாக இருந்தது என்று ரோஹித் தெரிவித்தார் .


புயலால் பாதிக்கப்பட்ட குமரி மாவட்டத்தைப் பார்வையிட வரும் டிச . 19 ஆம் தேதி வருகிறார் பிரதமர் மோடி . இதனை தமிழக பாஜக . , தலைவர் தமிழிசை உறுதி செய்து செய்தியாளர்களிடம் கூறினார் . வரும் 19ஆம் தேதி கன்னியாகுமரி மாவட்டத்துக்கு வரும் பிரதமர் மோடி , அண்மையில் வீசிய ஓக்கி புயலால் பாதிக்கப்பட்ட பகுதிகளை நேரில் சென்று பார்வையிடுகிறார் . குமரி மாவட்டத்தில் உள்ள நீரோடி , தூத்தூர் ஆகிய கிராமங்களுக்கு நேரில் சென்று பார்வையிட உள்ளதாகக் கூறப்படுகிறது . இதை அடுத்து , அந்தப் பகுதிகளில் பாதுகாப்புப் படையினர் தீவிர சோதனையில் ஈடுபட்டுள்ளனர் . புயலால் பாதிக்கப்பட்ட கேரளத்தின் திருவனந்தபுரம் மற்றும் தமிழகத்தின் கன்னியாகுமரி பகுதிகளை அவர் பார்வையிட வருவதாக தகவல் வெளியாகியுள்ளது . இதனிடையே , கன்னியாகுமரி பகுதிக்கு காங்கிரஸின் தலைவராகப் பொறுப்பேற்ற ராகுல் அண்மையில் வந்து சென்றதால்தான் பிரதமர் மோடியும் வருகிறாரா என்று கேட்டதற்கு , ராகுல் காந்தி வந்து சென்றதற்கும் பிரதமர் வருகை தரவுள்ளதற்கும் எத்தத் தொடர்பும் இல்லை என்று தமிழக பாஜக . தலைவர் தமிழிசை சௌந்தர்ராஜன் கூறினார் . மக்கள் மீதுள்ள அக்கறையினால்தான் பிரதமர் இந்தப் பகுதிகளைப் பார்வையிட்டு நிவாரணம் வழங்க தகுந்த மேல் நடவடிக்கை எடுப்பார் என்றும் , அவரின் வருகை உறுதியாகியுள்ளது , ஆனால் பயண திட்ட விவரங்கள் தெரியவில்லை . . என்றும் தமிழிசை கூறியுள்ளார் . முன்னதாக புயல் நேரத்தில் , உடனடியாகக் களத்தில் இறங்கி , தனது தொகுதி என்பதாலும் மத்திய அமைச்சர் பொன் . ராதாகிருஷ்ணன் நிவாரணப் பணிகளில் ஈடுபட்டார் . மேலும் , மீனவர்கள் பலர் காணாமல் போன விவகாரத்தில் மத்திய பாதுகாப்பு அமைச்சர் நிர்மலா சீதாராமனைத் தொடர்பு கொண்டு உதவிடக் கோரினார் . அதை அடுத்து , பிரதமர் மோடி கேட்டுக் கொண்டதன் பேரில் , பாதுகாப்பு அமைச்சர் நிர்மலா சீதாராமன் உடனடியாக குமரி மற்றும் திருவனந்தபுரத்துக்கு வந்து , மீனவர்களைச் சந்தித்து உடனடியாக நடவடிக்கை எடுப்பதாக உறுதி அளித்து , கடற்படையினரின் பணிகளை நேரில் இருந்து கவனித்தார் . இதன் பின்னர் , தங்கள் பகுதிகளை முதல்வர் நேரில் வந்து பார்வையிட வேண்டும் என்று அந்தப் பகுதி மீனவர்கள் போராட்டம் நடத்தினர் . இந்நிலையில் முதல்வர் எடப்பாடி பழனிசாமி குமரி மாவட்டத்தின் புயல் பாதித்த பகுதிகளைச் சென்று பார்வையிட்டார் என்பது குறிப்பிடத் தக்கது .


டிவியை ஓரங்கட்டி . . . தனுசுடன் சினிமாவில் கலக்கப்போகும் டி டி . . . . ! ! நடிகர் தனுஷ் இயக்குனராக அறிமுகமாகும் பவர் பாண்டி படத்தில் ராஜ்கிரண் , பிரசன்னா , நதியா , சாயா சிங் என பலரும் முக்கிய வேடங்களில் நடிகின்றனர் . . . . . . இந்த படம் முழுக்க முழுக்க ஸ்டண்ட் கலைஞர்கள் பற்றிய படம் என தகவல் வெளியாகி உள்ளது . . . . . அதெல்லாம் சரி இதுல டி டி - க்கு . என்ன பங்கி இருக்குனு நினைக்க வேண்டாம் . . . . . சூப்பர் ரோல்ல , நடிகர் தனுஷ் உடன் கலக்க போறாராம் டி டி . . . . . இதை பார்க்கும் போது , , , , , , டிவி நிகழ்ச்சியை ஓரங்கட்டி , கோலிவுட்ல கலக்க வருவார் டி டி னு எதிர்பார்க்கப்படுகிறது . . . . . . .


சபரிமலை சுவாமி ஐயப்பன் கோவிலில் அனைத்து வயது பெண்களையும் சாமி தரிசனம் செய்ய அனுமதிக்கலாம் என்ற உச்சநீதிமன்ற உத்தரவுக்கு ஐயப்ப பக்தர்களிடையே கடும் எதிர்ப்பு கிளம்பி உள்ளது . ஐயப்ப பக்தர்கள் , இந்து அமைப்பினர் கேரளாவில் பல்வேறு போராட்டங்களில் ஈடுபட்டன ஐப்பசி மாத பூஜைக்காக சபரிமலை கோவில் நடை திறந்தபோது 2 இளம்பெண் போலீஸ் பாதுகாப்புடன் சன்னிதானம் நோக்கி செல்ல முயன்றனர் . பக்தர்களின் கடும் எதிர்ப்பால் அவர்கள் பாதி வழியிலேயே திருப்பி அனுப்பப்பட்டனர் . மேலும் சபரிமலையில் பக்தர்களுக்கும் போலீசாருக்கும் மோதல் ஏற்பட்டதால் போலீசார் தடியடி நடத்தி ஐயப்ப பக்தர்களை விரட்டி அடித்தனர் . இதனால் சபரிமலையில் பதட்டமான சூழ்நிலை உருவானது . அதே சமயம் சபரிமலை சன்னிதானத்தில் தந்திரிகள் , கோவில் ஊழியர்களும் 18ம் படி அருகே திரண்டு போராட்டத்தில் ஈடுபட்டனர் . பெண் பக்தர்களை சன்னிதானத்துக்குள் நுழைய விட மாட்டோம் என்று அவர்கள் கோஷமிட்டனர் . சபரிமலை கோவிலில் பெண்கள் நுழைந்தால் கோவிலை பூட்டி சாவியை ராஜகுடும்பத்திடம் ஒப்படைப்போம் . கோவில் நடையை சாத்தி சுத்தி கலச பூஜை நடத்தப்படும் என்று தந்திரி கண்டரரு ராஜீவரு அறிவித்ததால் பெரும் பரபரப்பு ஏற்பட்டது . இந்த நிலையில் இன்று மாலை 5 மணிக்கு சபரிமலை ஐயப்பன் கோவில் நடை திறக்கப்பட்டது . இந்நிலையில் சபரிமலை கோவிலில் ஐதீகத்தை மீறி பெண்களை சாமி தரிசனத்திற்கு அனுமதித்தால் கோவில் நடையை அடைத்து சுத்திகலச பூஜை நடத்தப்படும்” என்று அவர் கூறினார் . இதனால் சபரிமலை கோவில் விவகாரத்தில் மீண்டும் பரபரப்பான சூழ்நிலை உருவாகி உள்ளது .


கடந்த சட்டமன்ற தேர்தலில் மக்கள் நல கூட்டணியை அமைத்து கட்சிகளை ஒருங்கிணைத்து திமுக மற்றும் அதிமுகவை எதிர்த்து தேர்தலை சந்தித்தார் வைகோ . மக்கள் நல கூட்டணியில் இடம்பெற்றிருந்த கட்சித் தலைவர்களும் சரி , வைகோவும் சரி , அதிமுகவை விமர்சித்ததை விட திமுகவைத்தான் கடுமையாக சாடினர் . ஆனால் , மக்கள் நல கூட்டணியின் ஒரு வேட்பாளர் கூட தேர்தலில் வெற்றி பெறவில்லை . மாறாக திமுகவின் ஓட்டுக்களை பிரித்து மீண்டும் அதிமுக ஆட்சிக்கட்டிலில் அமருவதற்கே மக்கள் நலக்கூட்டணிதான் காரணம் . இப்படி கடந்த தேர்தலில் திமுகவை கழுவி ஊற்றிய வைகோ , தற்போது திமுகவுடன் மீண்டும் கூட்டணி சேர்ந்துள்ளார் . ஜனநாயக விரோத சக்திகளை எதிர்க்க , திமுகவுடன் கூட்டணி சேர வேண்டியது காலத்தின் கட்டாயம் என கூறி திமுகவுடன் கூட்டணி சேர்ந்த வைகோ , ஸ்டாலினை முதல்வர் இருக்கையில் இருத்தாமல் ஓயமாட்டேன் என கூறிவருகிறார் . வைகோ இப்படி கூறிவரும் நிலையில் , சென்னை பாலவாக்கத்தில் திருமண விழாவில் கலந்துகொள்ள சென்ற வைகோவை தொண்டர்கள் வரவேற்றனர் . அப்போது ஒருவர் , வருங்கால முதல்வரே என வைகோவை புகழ்ந்து கூச்சலிட்டார் . அவரிடம் , சிரித்துக்கொண்டே . . ஏன் கூட்டணியில் இருப்பது பிடிக்கவில்லையா ? என வைகோ நகைச்சுவையாக கேட்டார் . இதையடுத்து சுற்றியிருந்தவர்கள் கலகலவென சிரித்தனர் .


காவிரி விவகாரத்தில் சீராய்வு மனு தாக்கல் செய்வது தொடர்பாக தமிழக உயர் அதிகாரிகள் ஆலோசனை நடத்த உள்ளனர் . உச்சநீதிமன்ற இறுதி தீர்ப்பில் , 6 வார காலத்திற்குள் காவிரி மேலாண்மை வாரியம் அமைக்க வேண்டும் என தெரிவித்திருந்தது . உச்சநீதிமன்றம் விதித்த கால அவகாசம் நாளை மறுநாளுடன் நிறைவடைகிறது . மேலாண்மை வாரியம் என்ற வார்த்தை தீர்ப்பில் குறிப்பிடப்படாததால் , அதை சுட்டிக்காட்டி மேலாண்மை வாரியத்துக்கு பதிலாக மேற்பார்வை ஆணையம் அமைக்க மத்திய அரசு நடவடிக்கை எடுத்து வருகிறது . கர்நாடக சட்டமன்ற தேர்தலை கருத்தில்கொண்டே காவிரி மேலாண்மை வாரியம் அமைக்க மத்திய அரசு தயங்குகிறது என தமிழக அரசியல் கட்சிகள் குற்றம்சாட்டுகின்றன . அதேநேரத்தில் , எந்தவித அதிகாரமுமில்லாத மேற்பார்வை ஆணையத்தை அமைக்காமல் , அதிகாரமிக்க மேலாண்மை வாரியம் அமைக்க வேண்டும் எனவும் மத்திய அரசை அரசியல் கட்சிகளும் விவசாயிகளும் வலியுறுத்துகின்றன . இது தொடர்பாக மத்திய அரசுக்கு அழுத்தம் கொடுக்க எதிர்கட்சிகள் எம் . பிக்களை ராஜினாம செய்ய வலியுறுத்துகின்றன . ஆனால் அதிமுக அரசு நாடாளுமன்றத்தை முடக்கி மத்திய அரசு மீதான நம்பிக்கை இல்லா தீர்மானத்தை நிறைவேற்ற விடாமல் தடுத்து விடுகின்றனர் . இந்நிலையில் , பொதுப்பணிதுறை முதன்மை செயலாளர் பிரபாகரன் , காவிரி தொழில்நுட்பக் குழு தலைவர் சுப்பிரமணியன் ஆகியோர் டெல்லி பயணம் மேற்கொண்டுள்ளனர் . மத்திய நீர்வளத்துறையில் , காவிரி மேலாண்மை வாரியம் தொடர்பாக அவர்கள் எழுத்துப்பூர்வ அறிக்கையை தாக்கல் செய்ய உள்ளனர் . தமிழகம் சார்பில் ஆஜராகி வாதாடிய வழக்கறிஞர் சேகர் நாப்டேவை மாலை 5 மணிக்கு சந்தித்து ஆலோசிக்க உள்ளனர் .


ஆர்எஸ்எஸ் அமைப்பின் சார்பில் மதுராவில் ‘தீன தயாள்தாம்’ என்ற மருந்தகம் நடத்தப்பட்டுவருகிறது . இந்த ஆர்எஸ்எஸ் மருந்தகம் மூலமாக , பசுமாட்டின் சாணத்தில் இருந்து செய்யப்பட்ட குளியல் சோப்புகள் , ஷாம்புகள் , முகத்திற்கான கிரீம் , சிறுநீரில் தயாரிக் கப்பட்ட ஜூஸ் , ஜாம் , டூத் பேஸ்ட்ஆகியவற்றை தயாரித்து விற்பதென ஆர்எஸ்எஸ் முடிவு செய்துள்ளது . இந்தப் பொருட்களை அக்டோபர் மாதத்தில் இருந்து அமேசான் ஆன் - லைன் நிறுவனம் மூலம் பெற்றுக்கொள்ளலாம் என்று ஆர்எஸ்எஸ் செய்தித்தொடர்பாளர் அருண் குமார் கூறியுள்ளார் . இவை மட்டுமன்றி , பிரதமர் மோடி அணியும் குர்தா போன்ற ஆடைகள் , உத்தரப்பிரதேச சாமியார் முதலமைச்சர் ஆதித்யநாத் அணியும் ஜிப்பா போன்ற ஆடைகளும் ‘தீன தயாள் தாம்’ மூலம் விற்கப்படஉள்ளதாக அவர் தெரிவித்துள்ளார் . மேலும் , மோடி , ஆதித்யநாத் ஏற்கெனவே பயன்படுத்திய துணிகள் மற்றும் கர்சீப்புக்களும் விற்பனைக்கு வைக்கப்படும் என்று கூறப்பட்டுள்ளது . முதற்கட்டமாக ஒவ்வொரு மாதமும் மருந்துப் பொருட்களை ரூ . 1 லட்சத்துக்கும் , ஆடைகளைரூ . 3 லட்சத்துக்கும் விற்பனைசெய்ய இலக்கு நிர்ணயித்துள்ளதாக கூறியுள்ள அருண் குமார் , இதன்மூலம் உள்நாட்டு மக்களுக்குஅதிகமான வேலைவாய்ப்பு கிடைக்கும் என்று தெரிவித்துள்ளார் . தீன தயாள் தாம்’ மருந்தகத்தின் செயலாளர் மணிஷ் குப்தா அளித்துள்ள பேட்டியில் , பசுவின் சிறுநீர் மற்றும் சாணத்தை மூலப்பொருட்களாக வைத்து பல்வேறு மருந்துப்பொருட்களை தயாரித்துள்ளதாகவும் , நீரழிவு நோயாளிகளுக்கான மருந்து , உடல்பருமனைக் குறைக்கும் மருந்துகள் , சோப்பு , ஷாம்பு , பற்பசை , முகம் சுத்தம் செய்யும் கிரீம் , ஊதுபத்தி போன்றவையும் கூட தயாரிக்கப்பட்டு இருப்பதாகவும் குறிப்பிட்டுள்ளார் . மேலும் , இந்த புதிய தொழிலுக்காக , பல்வேறு இடங்களில் இருந்துபசுமாட்டின் சிறுநீர் , சாணத்தைச் சேகரித்து வருவதாகவும் , தங்கள் நிறுவனத்திற்குச் சொந்தமாகவே 90 பசுக்கள் இருக்கும் நிலையில் , 10 வேலையாட்கள் மூலம் இங்கும் சாணத்தையும் , சிறுநீரையும் சேமிக்க உள்ளதாகவும் மணிஷ் குப்தா கூறியுள்ளார் . இந்த பொருட்கள் மிகக் குறைந்த பட்சமாக 10 ரூபாய் முதல்230 ரூபாய் வரையிலான விலையில் விற்பனை செய்யப்படும் என்றும் , மோடி , ஆதித்யநாத் பயன்படுத்துவது போன்ற குர்தாக்கள் தலா220 ரூபாய் விலையில் விற்பனைசெய்யப்படும் என்றும் கூறியுள்ளார் . இதற்காக சுமார் 10 குர்தா மாடல்கள் தேர்வு செய்யப்பட்டு உள்ளதாகவும் , மேலும் , மோடி , ஆதித்யநாத் ஏற்கெனவே பயன்படுத்திய ஆடைகள் , கர்சீப்புகளும் கூட விற்பனைக்கு வைக்கப்படும் என்றும் அவர் தெரிவித்துள்ளார்


கஜா புயலால் பாதிக்கப்பட்ட மக்களை , உதயநிதி ஸ்டாலின் நேரில் சென்று பார்வையிட்டு அவர்களுக்கு நிவாரண பொருட்களை வழங்கி ஆறுதல் கூறினார் . உதயநிதி ஸ்டாலின் நற்பணி மன்றத்தின் சார்பாக , கஜா புயல் பாதிப்பிலிருந்து இன்றளவும் மீண்டு வர முடியாத சூழலில் தவித்து வரும் மக்களை நேரில் சந்தித்து பாதிப்பு குறித்தும் , மேலும் தேவையான உதவிகள் குறித்தும் கேட்டு அறிந்தார் . கடந்த மாதம் ஏற்பட்ட கஜா புயலால் கடலூர் , நாகப்பட்டினம் , திருவாரூர் , தஞ்சாவூர் , புதுக்கோட்டை உள்ளிட்ட மாவட்டம் பெரும் சேதத்தை சந்தித்தது . இதன் விளைவாக . . . ௮ந்த பகுதிகளில் இருந்த பெரும்பாலான தென்னை மரங்கள் முதல் விவசாய பயிர்கள் வரை அழிந்துவிட்டது . மின்கம்பங்கள் சாய்ந்தன . . . குடிக்க கூட தண்ணீர் இல்லாத பிரச்சனை முதல் மாற்று உடை இல்லாதது வரை மக்கள் தவியோ தவியென தவித்து வந்தனர் . . உயிரிழப்பும் ஏற்பட்டது . . இது போன்ற மீளா துயரத்தில் இருந்த மக்களுக்கு பல்வேறு மாவட்டத்தில் இருந்து தேவையான நிவாரண பொருட்கள் அனுப்பி வைக்கப்பட்டது . அரசு உதவி செய்தாலும் , ஆளுங்கட்சி எதிர்க்கட்சி என அரசியல் வாதிகளும் களத்தில் குதித்தனர் . திமுக தலைவர் ஸ்டாலின் திருவாரூர் பகுதிகளைச் சேர்ந்த 6 ஆயிரம் பேருக்கு சுமார் 30 லட்சம் மதிப்பிலான நிவாரணப் பொருட்களை வழங்கினார் . இதற்கு முன்னதாகவே திமுக சார்பில் வண்டி வண்டியாய் நிவாரண பொருட்களை பாதிக்கப்பட்ட மக்களுக்கு அனுப்பி வைக்கப்பட்டது . இந்த நிலையில் , நடிகரும் முரசொலி நிர்வாக மேலாண்மை இயக்குனரான உதயநிதி ஸ்டாலின் , புயல் பாதித்த மாவட்டங்களை பார்வையிட்டு , மக்களுக்கு பல லட்சம் மதிப்பிலான நிவாரண பொருட்களை வழங்கினர் . இப்படி ஒரு ரண களத்திலும் , குதூகலமா . . ? என்பதற்கு ஏற்ப , பாதிப்படைந்த மக்களுக்கு பெரும் ஆறுதலாக இருந்தது உதயநிதி ஸ்டாலின் மற்றும் அன்பில் மகேஷின் திடீர் விசிட் . உதயநிதி ஸ்டாலின் வருகைக்கு மக்கள் மத்தியில் அமோக வரவேற்பு தான் . . . நீண்ட வரிசையில் நின்று நிவாரண பொருட்களை பெற்றுக்சென்ற மக்கள் , உதயநிதியை பார்த்து மகராசா நீ நல்லா இருக்கனும் என வாழ்த்தி சென்றபடி இருந்தனர் . இன்னொரு பக்கம் நடிகர் உதயநிதி வந்து இருக்காருன்னு . . செல்பி எடுப்பதும் . . ஆசையாய் பேசியபடியே . . பாதிப்புகளை பற்றி விவரித்தனர் . உதயநிதி ஒரு பக்கம் வாரி வாரி வழங்க . . . அன்பில் மகேஷ் இன்னொரு பக்கம் குழந்தைகள் மற்றும் பெரியவர்களின் உடல் நிலையில் அக்கறை காண்பிக்க தொடங்கினார் . அதன் விளைவாக தயார் செய்து வைத்த நிலவேம்பு கசாயமும் வழங்கப்பட்டது பல்வேறு இடங்களில் நிவாரண பொருட்களை வழங்கிவிட்டு , இறுதியாக தஞ்சை தெற்கு மாவட்டம் , மதுக்கூர் ஒன்றிய பகுதிக்கு சென்று , நீண்ட வரிசையில் காத்திருந்த மக்களுக்கு நிவாரண பொருட்களை வழங்கினர் . பின்னர் , வழி நெடுகிலும் மக்களின் அன்பில் நனைந்தவாறே அங்கிருந்து புறப்பட்டனர் .


ஷிகர் தவானின் டெஸ்ட் கிரிக்கெட் வாழ்க்கை கேள்விக்குறியாகியுள்ளது . வெஸ்ட் இண்டீஸுக்கு எதிரான டெஸ்ட் தொடரில் தவான் சேர்க்கப்பட வாய்ப்பில்லை என கிரிக்கெட் பத்திரிகையாளரும் வர்ணனையாளருமான ஹர்ஷா போக்ளே தெரிவித்துள்ளார் . இங்கிலாந்துக்கு எதிரான டெஸ்ட் தொடரில் விராட் கோலியை தவிர வேறு எந்த இந்திய பேட்ஸ்மேனும் பெரும்பாலான இன்னிங்ஸ்களில் சரியாக ஆடவில்லை . அதிலும் தொடக்க வீரர்கள் அனைத்து போட்டியிலும் சொதப்பினர் . ஒரு போட்டியில் கூட சரியாக ஆடாமல் , 9 இன்னிங்ஸ்களில் வெறும் 150 ரன்கள் மட்டுமே எடுத்திருந்த ராகுல் , கடைசி இன்னிங்ஸில் சதமடித்து , அந்நிய மண்ணிலும் தன்னால் அடிக்க முடியும் என நிரூபித்தார் . ஆனால் வெளிநாட்டு தொடர்களில் தொடர்ந்து சொதப்பிவரும் ஷிகர் தவான் , இந்த தொடரிலும் சொதப்பினார் . இரண்டாவது போட்டியில் மட்டும் ஆடாத தவான் , எஞ்சிய 8 இன்னிங்ஸ்களில் சேர்த்தே வெறும் 162 ரன்கள் மட்டுமே எடுத்துள்ளார் . கடைசி போட்டியின் முதல் இன்னிங்ஸில் 3 ரன்னும் இரண்டாவது இன்னிங்ஸில் 1 ரன்னும் எடுத்தார் . இரண்டு போட்டிகளில் சரியாக ஆடாத முரளி விஜய் , தொடரிலிருந்தே நீக்கப்பட்டார் . ஆனால் கிடைத்த வாய்ப்பை தவான் சரியாக பயன்படுத்தி கொள்ளவில்லை . பிரித்வி ஷா , மயன்க் அகர்வால் என தொடக்க வீரர்கள் வரிசை கட்டி நிற்கின்றனர் . இந்நிலையில் , வெஸ்ட் இண்டீஸுக்கு எதிரான டெஸ்ட் தொடரில் ஷிகர் தவான் அணியில் சேர்க்கப்பட வாய்ப்பில்லை என கிரிக்கெட் பத்திரிகையாளரும் வர்ணனையாளருமான ஹர்ஷா போக்ளே தெரிவித்துள்ளார் . அடுத்ததாக ஆஸ்திரேலியாவுக்கு செல்லும் இந்திய அணி , அங்கு ஆடுவதற்கு தகுதியான வீரர்களை தேர்வு செய்யும் விதமாகத்தான் இந்தியாவில் நடக்கும் வெஸ்ட் இண்டீஸ் தொடருக்கான வீரர்களை தேர்வு செய்யும் . ஷிகர் தவானுக்கு சேர்க்கப்பட வாய்ப்பில்லை என ஹர்ஷா போக்ளே தெரிவித்துள்ளார் .


‘குடி ! ஆனால் அந்த குடி உன்னைக் குடித்துவிடாமல் பார்த்துக் கொள் ! மது பழக்கம் பற்றி வைரமுத்து எழுதிய கவிதை இது . ஆனால் ‘மாது’ பழக்கம் பற்றி அவர் என்ன எழுதினார் ? என்பது புதிராக இருக்கும் நிலையில் , பிரபல பின்னணி பாடகி மற்றும் டப்பிங் ஆர்ட்டிஸ்டான சின்மயி சமீபத்தில் வைரமுத்துக்கு எதிராக கிளப்பிய ’மீ2’ சர்ச்சையை யாரும் மறந்திருக்க முடியாது . இந்த குற்றச்சாட்டுக்குப் பின் கவிப்பேரரசு வைரமுத்துவை ‘கலாப கவிப்பேரரசு’ என்று இணைய வெளிகளில் விளித்து அக்குறும்பு செய்தனர் சிலர் . வைரமுத்து மீதான சாடல் சின்மயியோடு நின்றுவிடவில்லை ! பழைய கல்லூரி மாணவிகள் , அவர் இவரென சில புகார்கள் வெடித்து அடங்கியதை மறக்க முடியாது . சின்மயியின் சீற்றத்துக்குப் பின் வைரமுத்து மீது தமிழ் திரையுலகத்தின் பார்வையும் , விமர்சன பதிவுகளும் வேறு மாதிரியாகத்தான் இருந்தன . தனது குடும்பத்தில் இருந்தே அவர் விலக்கி வைக்கப்பட்டார் ! எனும் ரீதியிலெல்லாம் புகைச்சல்கள் கிளம்பின . வைரமுத்துவின் நெருங்கிய திரையாளுமைகள் சிலர் கூட நழுவும் மீன்களாகின . ‘ஆண்டாளைப் பழித்ததற்கு கிடைத்த ஆகப்பெரிய தண்டனை இது’ என்று பக்தர்கள் கூட்டம் பழியெடுத்த பரவசத்தில் கூத்தாடியது . வைரமுத்துவால் கவிதை இயற்றல் மற்றும் திரைப்பட பாடல் எழுதுதல் வாய்ப்புகளை இழந்திருந்த சிலர் இந்த சந்தர்ப்பத்தை பயன்படுத்தி அவர் மீதான ஆத்திரத்தை தணித்துக் கொண்டதும் தனி கதை . ஆக இப்படியாக புகழ் சிகரத்தின் உச்சியிலிருந்து உருட்டிவிடப்பட்டு அடிவாரத்தில் கிடந்தார் கவிஞர் . ஆனால் தமிழகத்தில்தான் வாரத்துக்கு நான்கு வைரல் செய்திகள் வெடிக்குமே ! அந்த வகையில் கஜாபுயல் மற்றும் அரசியல் பிரச்னைகள் பலவற்றில் மெதுவாக வைரமுத்து விவகாரம் மறைய துவங்கியது . அவர் மீதான குற்றச்சாட்டுகள் உண்மையோ இல்லையோ ஆனால் அவற்றை தமிழர் மனம் மெதுவாக மறந்து , வேறு பிரச்னைகளில் கவனம் செலுத்திட துவங்கியது . இந்த சூழ்நிலையில் . . . . கணிசமான நாட்களாக தனித்திருந்த வைரமுத்து மெதுவாக தன் இருப்பை மீண்டும் காட்டிக் கொள்ள துவங்கினார் . கஜா புயலால் உடைமைகளை இழந்த சிலருக்கு அவர் கால்நடைச் செல்வங்களை வழங்கிய புகைப்படங்கள் வெளியானபோது அலட்சியமாக சிரிக்க துவங்கினர் மக்கள் . இந்நிலையில் , நேற்று திருப்பூரில் நடந்த தமிழாற்றுப்படை நிகழ்வில் கலந்து கொண்டு அப்துல்ரகுமான் கவிதைகளையும் வாசித்திருக்கிறார் கவிஞர் . கலந்து கொண்ட கூட்டத்தின் அத்தனை ஜோடி கண்களும் அவரை பகடியான பார்வையில் பார்க்கவில்லை ! என்பது உண்மை . அவரது கவிதை மொழிக்கு கைதட்டல்களுக்கும் குறைவில்லை . ஆக மொத்தத்தில் மெதுவாக வெளி வர துவங்கியிருக்கிறார் கவிஞர் ! அதேவேளையில் , திருப்பூரில் இருந்து சில கிலோமீட்டர் தொலைவில் இருக்கும் கோயமுத்தூர் மாநகரின் சுவறுகளில் பாடகி சின்மயி ‘ஸ்லீவ்லெஸ்’ ஆடையணிந்து , ஃப்ரீக்கியான போட்டோக்களில் புன்னகைக்கிறாராம் மந்தகாசமாக ! என் ஆடை ! என் உணர்வு ! என் உரிமை ! . . . .


சூப்பர் ஸ்டார் ரஜினிகாந்தின் மகளும் நடிகர் தனுஷின் மனைவியுமான ஐஸ்வர்யா தனுஷ் சிறந்த குடும்பத்தலைவியாக எப்படி குழந்தைகளையும் , கணவரையும் அன்பாக பார்துக்கொள்கிறாரோ அதே போல் திரைப்படம் இயக்குவது ஆடல் , பாடல் என தனக்கு பிடித்தவற்றை தேர்வு செய்து கலக்கி வருகிறார் . கடந்த வருடம்ஃ இவர் கடந்த ஆண்டு உலக மகளிர் தினத்தன்று ஐக்கிய நாட்டு சபையில் இவருடைய பரதநாட்டிய நிகழ்ச்சி நடைப்பெற்றது . இதன் மூலம் ஐக்கிய நாடுகள் சபையில் இந்திய தூதரகத்தின் சார்பில் பரதம் ஆடிய முதல் பெண் என்கிற பெருமையை பெற்றார் . ஆனால் இவர் கடந்த வருடம் அங்கு ஆடிய நடனம் சமூக வலைத்தளத்தில் அனைவராலும் விமர்சிக்கப்பட்டது . இந்த வருடம்ஃ இந்த நிலையில் இந்த வருட மகளிர் தினத்தில் பாடல் ஒன்று பாடியுள்ளார் . இளையராஜாவின் மகள் பவதாரணி இசையில் உருவாகி இருக்கும் இந்த மகளிர் தின ஸ்பெஷல் பாடலை ஐஸ்வர்யா தனுஷ் பாடியுள்ளார் . இந்த பாடலுக்கு ரசிகர்கள் மத்தியில் எப்படிப்பட்ட வரவேற்பு உள்ளது என்பதை பொறுத்திருந்து பார்ப்போம் .


நடிகர் ஆர்யா திருமணத்திற்காக பெண் தேடும் நிகழ்ச்சி ' எங்க வீட்டு மாப்பிள்ளை ' இந்த நிகழ்ச்சியில் நாளுக்கு நாள் சுவாரஸ்யம் அதிகரித்துக்கொண்டே போகிறது . மேலும் இந்த நிகழ்ச்சி பெண்களை அவமதிப்பது போல் உள்ளது என்று பலர் எதிர்ப்புகள் தெரிவித்து வருவதால் முடிந்த வரை சீக்கிரம் இந்த நிகழ்சியை முடிக்க நிகழ்ச்சியாளர்கள் முடிவு செய்துள்ளதாக தெரிகிறது . ஸ்ரேயாஃ இந்த நிகழ்ச்சியில் மொத்தம் 16 பெண்கள் கலந்துக்கொண்டனர் . வாரத்திற்கு இரண்டு பெண்கள் என நிகழ்ச்சியை விட்டு வெளியேற்றப்பட்டு வருகின்றனர் . ஆனால் கடந்த மூன்று வாரங்களாக ஒரு வாரம் ஒரு போட்டியாளர் என வெளியேற்றப்பட்டு வருகின்றனர் . தற்போது 6 போட்டியாளர்கள் மட்டுமே மிச்சம் உள்ளனர் . இந்நிலையில் கடந்த வாரம் ஸ்ரேயா என்பவர் வெளியேற்றப்பட்டார் . இவர் இந்த் நிகழ்ச்சியில் வைக்கப்பட்ட போட்டிகளிலும் மிகவும் சிறப்பாக விளையாடி இரண்டு முறை டோக்கன் ஆப் லவ் வாங்கியவர் . தன்னுடைய முழு பங்களிப்பையும் கொடுத்து வந்த இவரை ஏதோ ஒரு சில காரணங்களை கூறி வெளியேற்றி உள்ளார் ஆர்யா . இந்த நிகழ்சியை விட்டு வெளியேறியதும் , ஸ்ரேயா சமூக வலைத்தளத்தில் ஒரு பதிவை பதிவிட்டுள்ளார் . இதில் நான் " இந்த நிகழ்ச்சியில் கலந்துக்கொண்டது ஆர்யாவுக்காக அல்ல , அவரை கவர வேண்டும் என்பதற்காக அல்ல , என்னுடைய திறமை இந்த நிகழ்ச்சியின் மூலம் வெளிப்படும் என்பதால் தான் . இதனால் எனக்கு சினிமா வாய்புகள் கிடைக்கும் என்று கூறியுள்ளார் . மேலும் விரைவில் இந்த நிகழ்சியை பற்றிய பல தகவல்களை வெளியிட உள்ளதாகவும் கூறியுள்ளார்


பிக் பாஸ் நிகழ்ச்சியில் இந்த வாரம் வைஷ்ணவி தான் எவிக்ஷனில் வெளியேறினார் . பிக் பாஸ் வீட்டிலிருக்கும் போட்டியாளர்களை பொறுத்தவரை தான் அவர் வெளியேறி இருக்கிறார் . மற்றபடி வைஷ்ணவி பிக் பாஸ் வீட்டின் ரகசிய அறையில் தங்க வைக்கப்பட்டிருந்தார் என்பதை , மக்கள் அறிவர் . முன்னர் இதே போல சுஜாவை ரகசிய அறையில் தங்க வைத்தனர் என்பது கூறிப்பிடத்தக்கது . இன்றைய நிகழ்ச்சிக்கான பிரமோவில் வைஷ்ணவி மீண்டும் பிக் பாஸ் வீட்டிற்குள் அனுப்பி வைக்கப்பட்டிருக்கிறார் . முன்னர் பிக் பாஸ் வீட்டில் இருந்த வைஷ்ணவிக்கு , தன் சக போட்டியாளர்கள் பற்றி எதுவும் தெரியாது . ஆனால் இப்போது இருக்கும் வைஷ்ணவிக்கு , வீட்டில் இருக்கும் நபர்களில் யார் ? யார் ? எப்படிப்பட்டவர் என்பது ஓரளவிற்கு புரிந்திருக்கும் . இதனால் பிக் பாஸ் வைஷ்ணவியிடம் உங்கள் புரிதலின் அடிப்படையில் பிக் பாஸ் வீட்டில் இருக்கும் இவர்களுக்கு வரிசைப்படுத்தி பட்டங்கள் வழங்குங்கள் என கூறி இருக்கிறார் . இதில் வைஷ்ணவி முதலில் பிக் பாஸ் வீட்டின் நேர்மையான மனிதர் யார் ? என வரிசைப்படுத்துகிறார் . அதற்காக டேனியை முதலில் அந்த பக்கம் செல்ல சொல்கிறார் . இதனால் டேனியை தான் அவர் நேர்மையான நபர் என கூற வருகிறார் போல என தோன்றுகிறது . உண்மையில் வைஷ்ணவி யாரை பார்த்து அப்படி கூறினார் என , நிகழ்ச்சியை பார்த்தால் தான் தெரியும் . எது எப்படியோ வைஷ்ணவியின் இந்த வரவு பிக் பாஸ் வீட்டில் பலருக்கு பிடிக்கவில்லை என்றே தோன்றுகிறது . இந்த பிரமோவை பார்க்கும் போது . இதனால் இந்த வீட்டின் பிரச்சனைகள் மேலும் அதிகரிக்க வாய்ப்பு இருக்கிறது . அது தானே பிக் பாஸுக்கு வேண்டியதும் . . . .


தோனி மீது கடும் விமர்சனங்கள் எழுந்துள்ள நிலையில் , அவருக்கு ஆறுதல் அளிக்கும் வகையில் ஆதரவாக பேசியுள்ளார் கவுதம் காம்பீர் . இந்திய அணியின் முன்னாள் கேப்டனும் அனுபவ வீரருமான தோனி தற்போது ஃபார்மில்லாமல் தவித்து வருகிறார் . இங்கிலாந்து தொடர் , ஆசிய கோப்பை ஆகியவற்றில் சோபிக்கவில்லை . அதனால் கடும் விமர்சனங்களை தோனி எதிர்கொண்டுவருகிறார் . ஏற்கனவே இந்திய அணியில் மிடில் ஆர்டர் பிரச்னை நிலவிவரும் நிலையில் , தோனி சிறப்பாக ஆட வேண்டிய கட்டாயத்தில் இருக்கிறார் . ஆனாலும் தொடர்ந்து சொதப்பிவருகிறார் . உலக கோப்பைக்கு இன்னும் ஓராண்டுக்கும் குறைவாகவே உள்ளதால் தோனி மீண்டும் ஃபார்முக்கு வருவது அவசியம் . தோனியின் பேட்டிங் மீது விமர்சனங்கள் எழும்போதெல்லாம் மீண்டும் சிறப்பாக ஆடி தனது பேட்டிங்கின் மூலம் பதிலடி கொடுத்துள்ளார் தோனி . அதேபோன்றதொரு பதிலடியையும் இப்போதும் கொடுக்க வேண்டும் என்பதே ரசிகர்களின் எதிர்பார்ப்பு . தோனி பேட்டிங் சரியாக ஆடாவிட்டாலும் அவரது அனுபவம் , அணிக்கு தேவை . கேப்டனுக்கு அவர் வழங்கும் ஆலோசனைகள் போட்டியின் திருப்புமுனைகளை ஏற்படுத்தும் தருணங்களை ஏற்படுத்தி கொடுக்கின்றன . எனவே பேட்டிங் சரியாக ஆடாவிட்டாலும் அனுபவ வீரர் , இந்திய அணியின் வெற்றிகரமான அனுபவமான முன்னாள் கேப்டன் என்ற முறையில் 2019 உலக கோப்பை வரை தோனி ஆட வேண்டியது அவசியம் . இதே கருத்தைத்தான் முன்னாள் வீரர்கள் பலரும் தெரிவித்துவருகின்றனர் . இதற்கிடையே தோனிக்கு அடுத்து அவரது இடத்தை பிடிக்க இருக்கும் ரிஷப் பண்ட்டை நீண்டகாலம் காத்திருக்க வைக்காமல் வெஸ்ட் இண்டீஸுக்கு எதிரான ஒருநாள் தொடரிலேயே அவருக்கு வாய்ப்பளிக்க வேண்டும் என்ற குரல்களும் எழுந்துள்ளன . இந்நிலையில் , தோனி குறித்து பேசியுள்ள கவுதம் காம்பீர் , எந்த வீரராக இருந்தாலும் அணியில் அவரது இடம் , அவரது திறமையை பொறுத்தே அமைய வேண்டுமே தவிர வயதை பொறுத்து அல்ல . வயது மேட்டரே கிடையாது . எத்தனை வயதாக இருந்தாலும் அவர் திறமையாக ஆடினால் அணியில் இருக்கலாம் . தோனியும் அப்படித்தான் . நன்றாக ஆடினால் அணியில் தொடர்ந்து இடம்பெறலாம் . தோனி சிறப்பாக ஆடி அவர் மீதான விமர்சனங்களுக்கு பதிலடி கொடுப்பார் என நம்புவதாக காம்பீர் தெரிவித்துள்ளார் . காம்பீரை ஓரங்கட்டியது தோனி தான் என்றாலும் , எல்லா விஷயத்திலும் நேர்மையாக கருத்து தெரிவிக்கும் காம்பீர் , தோனி விஷயத்திலும் அதேமாதிரியான கருத்தைத்தான் தெரிவித்துள்ளார் . தன்னை ஓரங்கட்டியவர் என்பதற்காக தோனியை வேண்டுமென்றே விமர்சிக்காமல் , அவருக்கு ஆதரவாக பேசியுள்ளார் .


உலக சினிமா ரசிகர்களின் ஒட்டுமொத்த எதிர்பார்ப்போடு வெளியாகி இருக்கும் படம் ' பாகுபலி 2 ' . ராஜமெளலி இயக்கத்தில் பிரபாஸ் , ராணா , அனுஷ்கா , தமன்னா , நாசர் , ரம்யா கிருஷ்ணன் உள்ளிட்ட பலர் நடித்துள்ளார்கள் . ஆர்கா மீடியா நிறுவனம் தயாரித்துள்ளது . வர்த்தக ரீதியாகவும் , விமர்சன ரீதியாகவும் , மக்களிடையேயும் பெரும் வரவேற்பைப் பெற்றுள்ளது . இந்தியா மட்டுமன்றி உலகளவில் பல்வேறு வசூல் சாதனைகளை செய்துள்ளது ' ' பாகுபலி 2 ' ' . இத்திரைப்படம் முதல் நாளில் அனைவருக்கும் பங்கு தொகை போக 125 கோடி ரூபாய் தயாரிப்பாளருக்கு கிடைத்துள்ளது . முதல் நாளில் அதிக வசூல் செய்த இந்திய திரைப்படம் என்ற சாதனையை நிகழ்த்தியுள்ளது . ' பாகுபலி 2 ' படத்துக்கு பல்வேறு இந்திய திரையுலக பிரபலங்கள் தங்களுடைய வாழ்த்துகளைத் தெரிவித்து வருகிறார்கள் . இந்நிலையில் , ரஜினிகாந்த்க்கு இப்படத்தை பிரத்யேகமாக திரையிட்டார்கள் . இப்படம் குறித்து ரஜினிகாந்த் தனது ட்விட்டர் பக்கத்தில் " பாகுபலி - 2 இந்திய சினிமாவின் பெருமித அடையாளம் . ராஜமெளலிக்கும் அவரது குழுவுக்கும் எனது வந்தனங்கள் . மகத்தான படைப்பு " என்று தெரிவித்துள்ளார் . ரஜினியின் ட்வீட் மேற்கோளிட்டு ' தலைவா . . . கடவுளே வாழ்த்தியதுபோல் உணர்கிறேன் ' என்றார் இயக்குநர் ராஜமெளலி ஒட்டுமொத்த குழுவும் பெருமகிழ்ச்சியில் இருக்கிறது . இதைவிட சிறந்த வாழ்த்து ஏதுமில்லை " என்று தெரிவித்துள்ளார் . இப்படம் குறித்து இயக்குநர் ஷங்கர் ' பாகுபலி 2 ' படத்தைப் பார்த்தேன் . இந்திய சினிமாவின் பெருமித அடையாளம் . என்ன ஒரு பிரம்மாண்டம் , என்னே துணிச்சல் , எத்தகைய அழகு , இசை . . ராஜமெளலிக்கும் அவரது குழுவுக்கும் வாழ்த்துகள் " என்று தனது ட்விட்டர் பக்கத்தில் தெரிவித்துள்ளார் . சூப்பர்ஸ்டார் மற்றும் பிரம்மாண்டத்தின் பாராட்டால் பெரும் மகிழ்ச்சியில் இருக்கிறது படக்குழு .


நடிகை பாவனாவிற்கு நிகழ்த்தப்பட்ட கொடுமைதான் தற்போது இந்திய சினிமா துறையில் ஹாட் டாபிக்காக பேச பட்டு வருகிறது இந்த சம்பவம் குறித்து தென்னிந்திய நடிகர் சங்கத்தின் செயலாளர் விஷால் இதுகுறித்து கூறுகையில் . . . . , ' கேரளாவில் நடிகை பாவனாவுக்கு நடந்த சம்பவம் அனைவரும் அறிந்ததே நிஜமாகவே நடிகை பாவனாவின் தைரியத்தை நான் பாராட்டுகிறேன் ஏனென்றால் இதை போல் ஒரு சம்பவம் நடந்தால் இதை பற்றி வெளியில் சொல்ல அனைவரும் கூச்சப்படும் ஒரு சமயத்தில் நடிகை பாவனா அவருக்கு நடந்த சம்பவத்தை வெளியில் வந்து சொல்லியிருக்கிறார் . அவருடைய தைரியத்தை நான் வணங்குகிறேன் . இதை போல் ஒரு சம்பவம் நடந்திருக்க கூடாது . ஒரு நடிகைக்கே இந்த நிலைமை என்றால் சாதாரண மனிதர்களின் நிலைமையை நினைத்து பாருங்கள் . நாங்கள் ஏற்கனவே ஒரு கடிதத்தை நடிகர் சங்கம் சார்பில் கேரள முதல் அமைச்சருக்கு அனுப்பியுள்ளோம் . இன்று மீண்டும் தென்னிந்திய நடிகர் சங்க தலைவர் நாசர் சார் கையெழுத்தோடு இன்று அனுப்பவுள்ளோம் . குற்றவாளிகள் கண்டுபிடிக்கப்பட்டால் அவர்களுக்கு தண்டனை மிக கொடூரமாக இருக்க வேண்டும் , அப்போது தான் இனி அந்த ஒரு விஷயத்தில் இறங்க பயப்படுவார்கள் , யோசிப்பார்கள் . நாங்கள் கேரள நடிகர் சங்கமான “அம்மா“வை தொடர்பு கொண்டு அவர்களுக்கு இந்த விஷயத்தில் எங்களுடைய முழு ஆதரவையும் தெரிவித்துள்ளோம் . இந்த விஷயத்தை பொறுத்தவரை உடனடியாக விரைந்து நடவடிக்கையை அரசு எடுக்க வேண்டும் என நாங்கள் கடிதம் அனுப்பியுள்ளோம் . இதை போல் ஒரு சம்பவம் நடந்திருக்க கூடாது , என்னுடைய இதயம் வலிக்கிறது . நாங்கள் அனைவரும் இச்சமயத்தில் நடிகை பாவனாவுக்கு துணையாக இருக்கிறோம் . இந்த செயலை செய்தவர்களுக்கு நிச்சயம் தண்டனை கிடைக்கும் . போலிஸ் உடனடியாக நடவடிக்கை எடுப்பார்கள் என்ற நம்பிக்கையில் கேரள முதல் அமைச்சருக்கு நாங்கள் கடிதம் அனுப்பியுள்ளோம் ' என்று விஷால் கூறியுள்ளார் .


பாகிஸ்தான் அணி , டெஸ்ட் அணிக்கான கேப்டனை மாற்ற வேண்டும் என அந்த அணியின் முன்னாள் வேகப்பந்து வீச்சாளர் ஷோயப் அக்தர் வலியுறுத்தியுள்ளார் . பாகிஸ்தான் அணி ஆசிய கோப்பை சூப்பர் 4 சுற்றில் வங்கதேசத்திடம் தோற்று வெளியேறியது . இது அந்த அணியின் முன்னாள் வீரர்கள் மற்றும் அணி நிர்வாகத்துக்கு அதிர்ச்சியையும் அதிருப்தியையும் ஏற்படுத்தியுள்ளது . அந்த அணியின் கேப்டன் சர்ஃப்ராஸ் அகமதுவின் கேப்டன்சி குறித்த கேள்வி எழுந்துள்ளது . அதுமட்டுமல்லாமல் சர்ஃப்ராஸ் அகமது பேட்டிங்கிலும் சோபிக்கவில்லை . 2017 சாம்பியன்ஸ் டிராபிக்கு பிறகு அவரது சராசரி 15 ரன்களுக்கும் குறைவாகவே உள்ளது . உலக கோப்பைக்கு இன்னும் ஓராண்டுக்கும் குறைவாகவே உள்ள நிலையில் , அணியில் உள்ள குறைபாடுகளை கண்டறிந்து களைவது முக்கியம் . இதற்கிடையே ஆஸ்திரேலியா மற்றும் பாகிஸ்தான் அணிகளுக்கு இடையேயான 2 டெஸ்ட் போட்டிகள் மற்ரும் 3 டி20 போட்டிகள் கொண்ட தொடர் ஐக்கிய அரபு அமீரகத்தில் நடக்க உள்ளது . இந்நிலையில் , டெஸ்ட் அணிக்கு சர்ஃப்ராஸை நீக்கிவிட்டு பாபர் அசாமை கேப்டனாக நியமிக்க வேண்டும் என்ற குரல் எழுந்துள்ளது . இதன்மூலம் சர்ஃப்ராஸின் கேப்டன்சி சுமையை குறைக்க முடியும் . அதனால் அவரால் பேட்டிங்கில் கவனம் செலுத்தி மேம்பட முடியும் என பாகிஸ்தான் அணியின் முன்னாள் வேகப்பந்து வீச்சாளர் ஷோயப் அக்தர் வலியுறுத்தியுள்ளார் . இதுதொடர்பாக பேசியுள்ள ஷோயப் அக்தர் , சர்ஃப்ராஸ் அகமது 2019 உலக கோப்பை வரை பாகிஸ்தான் அணியின் கேப்டனாக நீடிக்க வேண்டும் . ஆனால் டெஸ்ட் போட்டிகளுக்கு பாபர் அசாமை கேப்டனாக்கலாம் . அனைத்து விதமான அணிகளுக்கும் கேப்டனாக இருந்துகொண்டு சிறப்பாக ஆடுவது என்பது சர்ஃப்ராஸுக்கு சவாலான காரியம் . எனவே சர்ஃப்ராஸ் தைரியமான முடிவை எடுத்துவிட்டு ஆட்டத்தில் கவனம் செலுத்த வேண்டும் என வலியுறுத்தியுள்ளார் .


Badminton Stars Saina Nehwal , Parupalli Kashpap to Tie Knot on Dec 16 : சாய்னா நேவால் ரசிகர்களுக்கு அடுத்தடுத்து இரு கொண்டாட்டமான நிகழ்வுகள் அரங்கேறியிருக்கிறது . ஒன்று . . இரண்டு நாட்களுக்கு முன்பு அறிவிக்கப்பட்ட சாய்னா நேவாலின் பயோபிக் திரைப்படம் . பிரபல தயாரிப்பு நிறுவனமான டி - சீரீஸ் தயாரிக்கும் இப்படத்துக்கு ` சாய்னா’ என்றே பெயரிடப்பட்டுள்ளது . சாய்னா நேவாலாக பிரபல இந்தி நடிகை ஷ்ரத்தா கபூர் நடிக்கிறார் . அமோல் குப்தே என்பவர் இப்படத்தை இயக்குகிறார் . இந்நிலையில் , சக பேட்மிண்டன் வீரரும் , சொந்த மாநிலத்துக்காரருமான பருபள்ளி கஷ்யப்பை சாய்னா திருமணம் செய்ய உள்ளதாக அறிவிக்கப்பட்டுள்ளது . வரும் டிசம்பர் மாதம் 16ம் தேதி இவர்கள் திருமணம் நடக்க உள்ளதாக கூறப்படுகிறது . திருமணத்தில் 100 பேர் மட்டும் கலந்து கொள்ள இருக்கிறார்களாம் . மற்ற நண்பர்கள் , செலிப்ரிட்டிகளுக்காக டிசம்பர் 21ம் தேதி பிரம்மாண்டமாக ரிஷப்ஷன் வைக்க உள்ளதாகவும் செய்திகள் தெரிவிக்கின்றன . இதில் , ஆச்சர்யமான விஷயம் என்னவெனில் , இருவரும் 10 ஆண்டுகளாக சைலன்ட்டாக லவ்ஸ் பண்ணிக் கொண்டு இருந்திருக்கிறார்கள் . இப்போது பெற்றோர்களின் பரிபூரண சம்மதத்துடன் இருவரின் திருமணம் நிச்சயிக்கப்பட்டுள்ளதாம் .


சர்ச்சைகளுக்கு பெயர் போன இயக்குனர் என்றால் அது இயக்குனர் களஞ்சியம்தான் . தற்போது அவர் முன்னணி நடிகர்களை வம்புக்கு இழுத்திருக்கிறார் . களஞ்சியம்பூமணி என்ற படத்தின் மூலம் தமிழ் திரையுலகுக்கு இயக்குனராக அறிமுகவானவர் களஞ்சியம் . இந்த படத்தில் முரளி மற்றும் தேவயானி நடித்திருந்தனர் . மேலும் இப்படத்திற்காக சிறந்த கதைக்கான தமிழக அரசின் விருதை வென்றார் . அஞ்சலிபின்னர் கருங்காலி என்ற படத்தில் அஞ்சலியுடன் ஜோடி போட்டார் . சிறிது நாட்களிலேயே நடிகை அஞ்சலி இயக்குனர் களஞ்சியம் மீது அடுக்கடுக்கான குற்றச்சாட்டுகளை முன்வைத்தார் . அதன்பின் ஒருமுறை படப்பிடிப்பின் போது சக நடிகையை ஓங்கி அறைந்தார் . இப்படி பல சர்ச்சைகளுக்கு பெயர் போனவர் . அஜித்இந்நிலையில் இயக்குனர் களஞ்சியம் ஒரு பேட்டியில் மானம் வெட்கம் உள்ள தமிழன் அஜித்துக்கு பேனர் வைப்பானா என்று பேசியிருக்கிறார் . ஆர்யாஅதோடு ரஜினி , அர்ஜுன் , பிரபுதேவா , பாபி சிம்ஹா எல்லோரும் தமிழர்களா ஒரு படத்தில் 20 கோடிக்கு மேல் சம்பளம் வாங்கும் ஆர்யா தனக்கு தமிழ் எழுதவும் தெரியாது , படிக்கவும் தெரியாது என்று கூறுகிறார் . பிரகாஷ்ராஜை அடித்தோமாஅதோடு கன்னடத்தில் போய் பிரகாஷ் ராஜ் கர்நாடகாவை அவனே அழ வேண்டும் . ஆனால் தமிழ்நாட்டில் வந்து தமிழ்நாடு இந்தியாவில்தான் இருக்கிறது என்று பேசுகிறார் . அவரை நாம் அடித்து விரட்டினோமாஇனவெறியை பாராட்டுகிறேன்கர்நாடகாவில் எம் . ஜி . ஆரின் பதாகை வைக்கப்பட்டது . அவர் கன்னடரா பின்னர் ஏன் அவரின் பதாகை இங்கே என்று கூறி அதை கிழித்து எறிந்தனர் . அவர்களின் இன வெறியை பாராட்டுகிறேன் என்று பேசினார் . முன்னணி நடிகர்களை இப்படி பேசியதால் கோலிவுட்டே பரபரப்பாக உள்ளது . மேலும் அஜித் ரசிகர்கள் இயக்குநர் களஞ்சியம் மீது கோபத்தில் உள்ளனர் .


ஐபிஎல் டி - 20 கிரிக்கெட் போட்டியின் இந்த சீசனில் மும்பையின் இஷான் கிஷண் மற்றும் கேப்டன் ரோஹித் சர்மா இரண்டாவது முறையாக கோல்டன் டக் ஆகி அபார ( மோசமான ) சாதனை படைத்துள்ளார் . ஐபிஎல் டி - 20 கிரிக்கெட் போட்டித் தொடரின் 11வது சீசன் நடக்கிறது . இதில் பெங்களூருவில் நடக்கும் 31வது ஆட்டத்தில் ராயல் சேலஞ்சர்ஸ் பெங்களூர் மற்றும் நடப்பு சாம்பியன் மும்பை இந்தியன்ஸ் அணிகள் விளையாடின . முதலில் ஆடிய பெங்களூர் அணி 20 ஓவர்களில் 7 விக்கெட் இழப்புக்கு 167 ரன்களுக்கு ஆட்டமிழந்தது . 168 ரன்கள் இலக்கை நோக்கி விளையாடிய மும்பை அணியில் , இஷான் கிஷான் முதல் ஓவரிலேயே ’Duck Out’ ஆனார் . இந்த சீசனில் மட்டும் அவர் இது போன்று மூன்று முறை ஆட்டமிழந்துள்ளார் . இந்த சீசனில் அவர் மூன்று முறை ரன் ஏதும் எடுக்காமல் டக் அவுட்டாகியுள்ளார் . அதில் இரண்டாவது முறையாக முதல் பந்திலேயே அவுட்டாகி , கோல்டன் டக் அவுட்டானார் . இஷான் கிஷானைத் தொடர்ந்து , களமிறங்கிய மும்பை அணியின் கேப்டன் ரோஹித் ஷர்மா “Golden Duck Out”ஆனார் . அவர் இரண்டாவது முறையாக இந்த சீசனில் “Duck Out” ஆகியுள்ளார் . மேலும் , ஐ . பி . எல் போட்டிகளில் இதுவரை 9 முறை “கோல்டன் டக் - அவுட்” ஆகியுள்ளார் . இந்நிலையில் , இந்த சீசனில் மும்பை அணியைச் சேர்ந்த 12 வீரர்கள்’Duck Out’ஆகி , புதிய சாதனையை படைத்துள்ளனர் . அவர்களில் 8 பேர் ‘Golden Duck Out’ஆகியுள்ளனர் என்பது குறிப்பிடத்தக்கது . சென்னை சூப்பர் கிங்ஸ் அணி வீரர்கள் தான் மிகவும் குறைவாக 2 பேர் மட்டுமே ‘Duck Out’ ஆகியுள்ளனர் . கடந்த போட்டியில் கிஷானும் , சூர்யகுமார் யாதவும் ‘Duck Out’ஆகினர் .


பிரபாஸுடன் “சாகோ” படத்தில் , நடிகர் அருண் விஜய் நடிக்கவுள்ளார் . ‘பாகுபலி’ படத்திற்குப் பிறகு நடிகர் பிரபாஸ் நடிக்கும் படம் “சாகோ” . இந்தப் படம் தமிழ் , தெலுங்கு மற்றும் இந்தி என மூன்று மொழிகளில் தயாராகிறது . இந்தப் படத்தில் அனுஷ்கா கதாநாயகியாக நடிக்க இருப்பதால் ரசிகர்களின் எதிர்பார்ப்பு கூடுகிறது . விஜய் நடித்த ‘கத்தி’ படத்தில் வில்லனாக நடித்த நீல் நிதின் முகேஷ் , பிரபாஸுக்கு வில்லனாக இந்தப் படத்தில் நடிக்கிறார் . இந்த நிலையில் , அருண் விஜய்யும் இந்தப் படத்தில் பிரபாஸுடன் இணைந்துள்ளார் . அவர் வில்லனாக நடிக்கிறாரா ? அல்லது வேறு என்ன கதாபாத்திரம் என்பதை படக்குழு விரைவில் அறிவிக்கும் . விரைவில் அருண் விஜய் சாகோ படப்பிடிப்பில் கலந்து கொள்வார் . அதன்பின்னே நமக்கு அவரது கதாபாத்திரத்தை பற்றி தெரிய வரும் . தற்போது அருண்விஜய் , மகிழ் திருமேனி இயக்கத்தில் ‘தடம்’ என்ற படத்தில் நடித்து வருகிறார் .


தமிழ் சினிமா ரசிகர்களுக்கு நன்கு பரீட்சயமானவர் பழம்பெரும் நடிகர் சங்கிலி முருகன் . தற்போது ' நரை ' என்கிற படத்தில் முக்கிய கதாப்பாத்திரத்தில் நடித்து வருகிறார் . இவருடன் சந்தானபாரதி , " ஜூனியர் " பாலையா , நளினிகாந்த் , ஞானவேல் , அழகு , விஜய்கிருஷ்ணராஜ் , மகாநதி சங்கர் , துரை சுதாகர் , பெருமாள் காசி மற்றும் பலர் நடிப்பில்நடித்துள்ளனர் . இயக்குநர் விவி இயக்கியுள்ள இப்படம் , வழக்கமாக இளம் கதாநாயகர்கள் வில்லன்களிடம் மோதுவதையே பார்த்துப் பழகிப்போன தமிழ் ரசிகர்களுக்கு , வயதான முதியவர்கள் வில்லன்களிடம் மோதுவது நிச்சயம் புதுமையான அனுபவத்தைத் தருவதாக அமையும் . நெஞ்சை நெகிழ வைக்கும் உருக்கமான காட்சிகளுடன் உருவாகியுள்ள இப்படத்தின் டீசர் வெளியீட்டு விழா சென்னையில் நடைபெற்றது . இந்நிகழ்ச்சியில் படக்குழுவினருடன் சிறப்பு விருந்தினர்களாக ' அம்மா கிரியேசன்ஸ் ' சிவா மற்றும் தயாரிப்பாளரும் , நடிகருமான ஆர் கே சுரேஷ் கலந்து கொண்டனர் . அப்போது நடந்த பத்திரிக்கையாளர் சந்திப்பில் , பேசிய ஆர் . கே . சுரேஷ் , “நான் தயாரிப்பாளராக சினிமாவிற்கு அறிமுகமாகி 7 வருடங்கள் ஆகியிருக்கிறது . அன்று நான் தயாரித்த ‘6 மெழுகுவர்த்திகள்’ ஜெயிக்காமல் போயிருந்தால் நான் இங்கிருந்திருப்பேனா ? என்பது சந்தேகம் தான் . எனது பெரியப்பா ‘சங்கிலி முருகன்’ இப்படத்தில் நடித்திருக்கிறார் . அதுவே இப்படத்தின் வெற்றியை உறுதி செய்திருக்கிறது . இப்போதிருக்கிற சூழலில் சிறிய பட்ஜெட் படங்களை எடுத்து வெளியிடுவது என்பது சாதாரணமானது இல்லை . அந்த வகையில் இப்படி ஒரு வித்தியாசமான படத்தை துணிந்து தயாரித்திருக்கிற தயாரிப்பாளர்களுக்கு எனது வாழ்த்துகள் . “நரை” திரைப்படம் ஜெயிக்க வேண்டும் , இயக்குநர் விவி - க்கு எனது வாழ்த்துகள்” என்று பேசினார் . ‘சங்கிலி’முருகன் பேசிய போது , “அந்தக் காலத்தில் திரைப்படம் பார்க்கப் போவதெல்லாம் திருவிழாவிற்குப் போவது மாதிரி . இப்போது எல்லாம் அப்படியே மாறிப் போயிருக்கிறது . பல படங்கள் ரசிகனுக்குப் புரிவதே இல்லை . சமீபத்தில் கூட ஒரு படம் வந்தது , ரசிகனை இருட்டு அறையில் குருட்டு குத்து குத்திக் கொண்டிருக்கிறார்கள் . அப்படி இருக்கும் காலகட்டத்தில் “நரை” போன்ற படம் வருவது நல்ல விசயம் தான் . இயக்குநர் விவி நிச்சயம் பெரிய இயக்குநராக வருவார் . அவர் கதை சொல்லும் போதே , அவ்வளவு அருமையாக நடித்துக் காட்டுவார் . ஒரு வேளை நாமும் இப்படித்தான் நடிக்க வேண்டுமோ ? என்று குழம்பியிருக்கிறேன் நிறைய முறை . இப்படத்தில் சொல்ல வேண்டியது இவர்கள் பயன்படுத்திய ஒளிப்பதிவு டெக்னிக் . நிறைய செலவு இல்லாமல் , மிகக் குறைந்த பொருட்செலவில் அவர்கள் செய்த லைட்டிங் அவ்வளவு பிரமிப்பை ஏற்படுத்தியது . ஒளிப்பதிவாளர் சினு சித்தார்த் - திற்கும் இயக்குநர் விவி - க்கும் தயாரிப்பாளர்களுக்கும் எனது வாழ்த்துகள் . “நரை” சந்தேகமேயின்றி வெற்றிபெறும்” என்று பேசினார் .


தமிழ் சினிமாவில் தற்போது வளர்ந்து வரும் கதாநாயகிகளில் ஒருவராக இருக்கும் நடிகை அதிதி ராவ் , நடிப்பை தொடர்ந்து தற்போது பாடகியாகவும் மாறியுள்ளார் . 2007 ஆம் ஆண்டு ' ஸ்ரீநகரம் ' படத்தின் மூலம் தமிழில் அறிமுகமான இவருக்கு , பின் எதிர்பார்த்த அளவிற்கு பட வாய்ப்புகள் கிடைக்காததால் , தமிழ் திரையுலகிற்கு குட் பை சொல்லி விட்டு . . . ஹிந்தி மற்றும் மராத்திய மொழி படங்களில் கவனம் செலுத்த தொடங்கினார் . 10 வருடம் கடந்த ஆண்டு இயக்குனர் மணிரத்னம் இயக்கிய ' காற்று வெளியிடை ' படத்தின் மூலம் ரீ - என்ட்ரி கொடுத்தார் . இந்த திரைப்படத்திற்கு ரசிகர்கள் மத்தியில் எதிர்பார்த்த அளவிற்கு வரவேற்பு கிடைக்க வில்லை என்றாலும் , இந்த படத்தின் ப்ரோமோஷன் நிகழ்ச்சியில் இவர் பாடிய பாடல்கள் ரசிகர்களை வெகுவாக கவர்ந்தது . இந்த படத்தை தொடர்ந்து செக்கச்சிவந்த வானம் படத்திலும் நடித்தார் . தற்போது சைக்கோ படத்தில் நடித்து வருகிறார் . பிரகாஷ் இசையமைத்து , நடித்துள்ள ஜெயில் படத்தில் , காத்தோடு என்று தொடங்கும் ஒரு டூயட் பாடலை ஜி . வி . பிரகாஷ் உடன் இணைந்து பாடி பாடகியாகவும் மாறியுள்ளார் . இதனை ட்விட்டர் பக்கத்தில் பதிவிட்டுள்ள ஜிவி பிரகாஷ் , இந்த பாடல் பாடியது நல்லதொரு அனுபவமாக அமைந்ததாக தெரிவித்துள்ளார் .


பிரபல தொலைக்காட்சியில் ஒளிபரப்பாகும் நாகினி என்கிற சின்னத்திரை தொடருக்கு , இன்று பல இளைஞர்கள் கூட ரசிகர்கள் தான் . அந்த அளவிற்கு மிகவும் விறுவிறுப்பாக போய் கொண்டிருக்கிறது இந்த தொடர் . தற்போது நாகினியின் இரண்டாவது பாகம் , படப்பிடிப்பு நடந்து வருகிறது . இதில் சுதா சந்திரன் மிக முக்கியமான கதாபாத்திரத்தில் நடித்து வருகிறார் . இந்த நாடகத்தின் படப்பிடிப்பு மும்பையில் நடக்கறது . அப்போது சுதா சந்திரன் கையில் ஸ்கிரிப்ட் பேப்பரை வைத்து கொண்டு இருந்ததால் ஆத்திரம் அடைந்த அந்த நாடகத்தின் இயக்குனர் குஷால் இது பற்றி சுதாவிடம் கேட்டுள்ளார் . இதனால் ஆத்திரம் அடைந்த சுதா சந்திரன் , ஷூட்டிங் நடக்கும் இடத்தில ஸ்கிரிப்ட் பேப்பர் கையில் வைத்திருக்காமல் பீர் பாட்டில் வைத்திருப்பார்களா என கோபமாக கூறியுள்ளார் . மேலும் தான் ஷூட்டிங் ஸ்பாட்டிற்கு வரும் போது , செல் போன் கூட தொட மாட்டேன் என்றும் , ஸ்கிரிப்ட் கொடுத்தவுடன் ஒரே ஒரு பார்வையில் யாராலும் வசனங்களை படித்து விட முடியாது என குஷாலை திட்டி தீர்த்து விட்டார் . இந்த பிரச்சனை பற்றி அறிந்த பாலாஜி டெலிபிலிம்ஸ் அதிகாரிகள் அங்கு வந்து , இயக்குனரயும் , சுதா சந்திரனையும் சமாதான படுத்தி , சுதாவை கேரவனுக்கு அனுப்பிவைத்தனர் . இந்த பிரச்னையால் ஒரு வேலை சுதா இந்த சீரியலை விட்டு விலகவும் வாய்ப்பு உள்ளதாக கூறப்படுகிறது .


தமிழகத்தில் பிக்பாஸ் நிகழ்ச்சி , மக்களிடையே நல்ல வரவேற்பை பெற்றுள்ளது . இதற்கு முன்னதாக நிகழ்ச்சியில் போட்டியாளர்களாக தற்போது இடம்பெற்றுள்ள புதுமுகங்கள் ஓவியாவின் இடத்தை பிடிக்க முடியவில்லை இந்நிலையில் , சற்று சர்ச்சையும் சண்டையுமாக இருக்கட்டுமே என காஜலை பிக் பாஸ் வீட்டிற்கு அனுப்பிள்ளனர் . இதன் தொடர்ச்சியாக நேற்று கன்பெஷன் ரூமிலிருந்து கமலிடம் பேசிய காஜல் சில பல கேள்விகளுக்கு அவருக்குண்டான பாணியில் பதிலளித்து வந்தார் . அப்போது நீங்கள் பிக் பாஸ் வீட்டிற்குள் செல்லும் போது உங்களுக்கு வரவேற்பு இருந்ததா என கமல் கேள்வி கேட்டார் . இதற்கு பதிலளித்த காஜல் , வரும் போது என்னையாருக்கும் பிடிக்கவில்லை . ஆனால் இப்பொழுது பேச தொடங்கியவுடன் ஒரு சிலருக்கு என்னை பிடிசிருக்குமென நம்புவதாக சொன்னார் . அதில் குறிப்பாக சினேகனை எனக்கு நன்கு தெரியும் . ஆனாலும் அவருக்கு என்னை பிடிக்கவில்லை என கூறினார் . எப்படி சொல்கிறீர்கள் என கமல் கேட்டதற்கு , மற்றவர்களை சிநேகன் கட்டி பிடித்த மாதிரி என்னை கட்டிப்பிடிக்கவில்லை என மனவருத்தமாக கூறினார் .


தென்னிந்திய சினிமாவின் பிரமாண்ட படைப்பான ' பாகுபலி ' படத்தின் கதாபாத்திர பின்புல கதைகளைத் திரித்து தொலைக்காட்சி தொடர்களாக உருவாக்க பாகுபலி பட கதைக்குழு திட்டமிட்டுள்ளது . இந்திய சினிமாவில் பெரும் பொருட்ச்செலவில் பிரமாண்டமான படைப்பான பாகுபலி 2 , கடந்த மாதம் ஏப்ரல் 28 - ம் தேதி வெளியானது . வர்த்தக ரீதியாகவும் , விமர்சகர்கள் மத்தியிலும் நல்ல வரவேற்பை பெற்றதோடு ரசிகர்களின் எதிர்பார்ப்பை பூர்த்தி செய்தது . இந்திய திரையுலகின் முன்னணி பிரபலங்கள் பலரும் தங்களுடைய வாழ்த்தை தெரிவித்துள்ளார்கள் . மேலும் இப்படம் வெளியான நாட்களிலிருந்து பெரும் வசூல் சாதனைகளை நிகழ்த்தி வருகிறது . ' பாகுபலி 2 ' படத்தின் பத்திரிகையாளர் சந்திப்பில் இயக்குநர் SS ராஜமெளலி , ' படத்தின் கதை இரண்டாம் பாகத்தோடு முடிந்துவிடும் . ஆனால் , ' பாகுபலி ' உலகம் தொலைக்காட்சி தொடர்கள் , புத்தக வடிவில் தொடரும் . அதில் ஒவ்வொரு கதாபாத்திரத்துக்கும் உள்ள பின்புல கதைகள் இடம்பெறும் ' என்று தெரிவித்தார் . ஒவ்வொரு கதாபாத்திரத்தின் பின்புல கதைகள் அனைத்தும் புத்தகமாக வெளிவரவுள்ளது . இந்நிலையில் , வரும் 2018 - ம் ஆண்டு ஆரம்பத்திலிருந்து ' பாகுபலி ' படத்தின் தொலைக்காட்சி தொடர்கள் ஒளிபரப்பைத் தொடக்க படக்குழு முடிவு செய்துள்ளது . இதன் படப்பிடிப்பை ' பாகுபலி ' படத்துக்காக அமைக்கப்பட்ட செட்டில் நடத்த முடிவெடுத்துள்ளார்கள் . இதில் நடிக்கவிருப்பவர்களுக்கான தேர்வு மும்முரமாக நடைபெற்று வருகிறது . இதனையும் படமாகவே கருதி , பிரம்மாண்டமாக எடுக்க திட்டமிட்டுள்ளார்களாம் .


நடிகர் விஷால் ஒன்றும் எம்ஜிஆரோ , ஜெயலலிதாவோ அல்ல என்றும் , அவரது அரசியல் கனவு மட்டுமல்ல சினிமா வாழ்க்கையும் விரைவில் அஸ்தமணமாகும் என அமைச்சர் பாலாஜி தெரிவித்துள்ளார் . மறைந்த முதலமைச்சர் ஜெயலலிதாவின் தொகுதியான சென்னை ஆர் . கே . நகரில் வரும் 21 ஆம் தேதி இடைத் தேர்தல் நடைபெறவுள்ளது . இதில் இரட்டை இலை சின்னம் கிடைத்த உற்சாகத்தில் அதிமுக சார்பில் மதுசூதனன் போட்டியிடுகிறார் . திமுக சார்பில் ஏற்கனவே போட்டியிட்ட மருது கணேஷ் மீண்டும் களத்தில் இறங்கியுள்ளார் . இபிஎஸ் – ஓபிஎஸ்டன் ஏற்பட்ட மோதல் காரணமாக , கட்சி . சின்னம் என இரண்டையும் இழந்தாலும் டி . டி . வி . தினகரன் இத்தொகுதியில் மீண்டும் களம் காணுகிறார் . தேமுதிக போட்டியிடவில்லை என அறிவித்துள்ள நிலையில் , பாஜக சார்பில் கரு . நாகராஜன் வேட்பாளராக போட்டியிடுகிறார் . நாம் தமிழர் கட்சியின் சார்பில் கலைக்கோட்டுதயம் போட்டியிடுகிறார் . இந்நிலையில் திடீர் திருப்பமாக நடிகர் சங்கத்தின் பொதுச் செயலாளரும் , தயாரிப்பாளர் சங்கத் தலைவருமான நடிகர் விஷால் திடீரென ஆர் . கே . நகர் இடைத் தேர்தலில் போட்டியிடப்போவதாக அறிவித்துள்ளார் . நடிகர் - நடிகைகள் விஷாலுக்கு ஆதரவு தெரிவித்து வரும் நிலையில் , அரசியல் கட்சிகள் சில அவருக்கு எதிர்ப்புத் தெரிவித்துள்ளன . சினிமா டிக்கெட் மாதிரி இல்ல அரசியல் டிக்கெட் என தமிழக பாஜக தலைவர் தமிழிசை தெரிவித்திருந்தார் . விஷால் போன்ற நடிகர்கள் எல்லாம் அரசியலில் நிலைத்து நிற்க முடியாது என நாடாளுமன்ற துணை சபாநாயகர் தம்பிதுரை எதிர்ப்புத் தெரிவித்தார் . இந்நிலையில் செய்தியாளர்களிடம் பேசிய அமைச்சர் ராஜேந்திர பாலாஜி , நடிகர் விஷால் ஒன்றும் எம்ஜிஆரோ , ஜெயலலிதாவோ அல்ல என்றும் , அவரது அரசியல் கனவு மட்டுமல்ல சினிமா வாழ்க்கையும் விரைவில் அஸ்தமணமாகும் என கூறினார் .


இளம் வீரர் பிரித்வி ஷாவை சேவாக்குடன் ஒப்பிடக்கூடாது என்று இந்திய வீரர் கவுதம் காம்பீர் கருத்து தெரிவித்துள்ளார் . வெஸ்ட் இண்டீஸ் அணிக்கு எதிரான முதல் டெஸ்ட் போட்டியில் அறிமுகமான பிரித்வி ஷா , முதல் போட்டியிலேயே அபாரமாக ஆடி சதமடித்தார் . இதன்மூலம் கிரிக்கெட் உலகின் கவனத்தை ஒட்டுமொத்தமாக ஈர்த்துள்ளார் பிரித்வி ஷா . ரஞ்சி டிராபி , துலீப் டிராபி ஆகிய தொடர்களில் அறிமுக போட்டியில் சதமடித்த பிரித்வி ஷா , சர்வதேச போட்டியிலும் முதல் போட்டியிலேயே சதம் விளாசினார் . சர்வதேச போட்டியில் அறிமுகமாவதால் , பதற்றமோ பயமோ இல்லாமல் தனது இயல்பான ஆட்டத்தை ஆடினார் பிரித்வி ஷா . அதுதான் அனைவரின் பார்வையையும் பிரித்வி ஷாவின் பக்கம் திருப்பியது . பிரித்வி ஷாவின் அபாரமான ஆட்டத்தை கிரிக்கெட் ஜாம்பவான்கள் பாராட்டிவருகின்றனர் . பிரித்வி ஷா ஒரு போட்டியில் தான் ஆடியிருக்கிறார் . அதற்குள்ளாக சச்சின் டெண்டுல்கருடனும் வீரேந்திர சேவாக்குடனும் ஒப்பிடப்படுகிறார் . இவரது ஆட்டத்தை பார்த்த ரெய்னா , பிரித்வி ஷா சேவாக்கை நினைவுபடுத்துவதாக தெரிவித்தார் . பிரித்வி ஷாவை சச்சின் டெண்டுல்கர் மற்றும் பிரயன் லாரா ஆகியோரின் கலவை என ஆஸ்திரேலிய அணியின் முன்னாள் வீரர் மார்க் வாஹ் புகழ்ந்தார் . பிரித்வி ஷா , இளம் வயது சச்சின் மற்றும் கவாஸ்கரை நினைவுபடுத்துவதாக வெஸ்ட் இண்டீஸ் அணியின் முன்னாள் ஜாம்பவான் பவுலர் குர்ட்னி வால்ஷ் புகழ்ந்திருந்தார் . பிரித்வி ஷா குறித்து கருத்து தெரிவித்த முன்னாள் கேப்டன் கங்குலி , பிரித்வி ஷா சிறப்பாக ஆடினார் . அவர் ஒரு போட்டியில்தான் ஆடியிருக்கிறார் . அவர் நல்ல திறமையான வீரர் என்றாலும் , அவர் வெளிநாடுகளிலும் தொடர்ந்து சிறப்பான ஆட்டத்தை வெளிப்படுத்தி வளரட்டும் . அதற்குள்ளாக அவரை சேவாக்குடன் எல்லாம் ஒப்பிட வேண்டாம் என்று கங்குலி கருத்து தெரிவித்திருந்தார் . கங்குலியின் கருத்துடன் முன்னாள் கேப்டன் அசாருதீனும் உடன்பட்டிருந்தார் . பிரித்வி குறித்து கருத்து தெரிவித்திருந்த அசாருதீன் , 18 வயதில் அறிமுக போட்டியிலேயே சதமடிப்பது சாதாரண விஷயமல்ல . அவர் திறமையான வீரர் தான் ; எனினும் அதற்குள்ளாகவே முன்னாள் ஜாம்பவான்களுடன் ஒப்பிடக்கூடாது . வெவ்வேறு காலக்கட்டத்தில் ஆடும் வீரர்களை ஒப்பிடவே கூடாது . ஒவ்வொரு காலக்கட்டத்திலும் வெவ்வேறு சிறந்த வீரர்கள் இருந்துள்ளனர் . புகழ்ச்சிகள் , ஒப்பீடுகள் ஆகியவற்றை கருத்தில் கொள்ளாமல் பிரித்வி ஷா அவரது இயல்பான ஆட்டத்தை தொடர்ந்து ஆட வேண்டும் என அசாருதீன் தெரிவித்திருந்தார் . இந்நிலையில் , பிரித்வி ஷா குறித்து பேசியுள்ள கவுதம் காம்பீர் , பிரித்வி ஷா மிகத்திறமையான வீரர் . அதனால்தான் இன்று அவர் இந்த இடத்தில் இருக்கிறார் . அவரது டெஸ்ட் கிரிக்கெட் வாழ்க்கையை மிக அற்புதமாக அபார சதத்துடன் தொடங்கியுள்ளார் . இன்னும் நீண்ட தூரம் அவர் பயணிக்க வேண்டியிருக்கிறது . அதனால் இனிமேல் தான் அவருக்கு மிகப்பெரிய சவால்கள் காத்திருக்கின்றன என்றார் . பிரித்வி ஷாவை சேவாக்குடன் ஒப்பிடக்கூடாது . பிரித்வி ஷாவை மட்டுமல்ல ; எந்த வீரரையும் மற்ற வீரர்களுடன் ஒப்பிடக்கூடாது . அவரவர்க்கென்று திறமையும் தனித்துவமும் உள்ளது . சேவாக்குடன் பிரித்வி ஷாவை ஒப்பிடுபவர்கள் , அதற்கு முன்னதாக , இருவரையும் ஒப்பிடலாமா என்று யோசிக்க வேண்டும் . இதுபோன்ற ஒப்பீடுகளில் எனக்கு நம்பிக்கையில்லை . பிரித்வி ஷா ஒரு போட்டியில் தான் ஆடியிருக்கிறார் . இன்னும் நீண்ட தூரம் அவர் பயணிக்க வேண்டும் . ஆனால் சேவாக் 100 டெஸ்ட் போட்டிகளுக்கு மேல் ஆடியுள்ளார் . இருவரையும் ஒப்பிடக்கூடாது என்று காம்பீர் தெரிவித்துள்ளார் .


மெர்லின் திரைப்படத்தில் உள்ள பெண்களுக்கு எதிரான அவதூறான காட்சியை நீக்க கோரிய மனுவிற்கு ஒரு வாரத்தில் பதில் அளிக்க படத் தயாரிப்பு நிறுவனத்திற்கு சென்னை உயர்நீதிமன்றம் உத்தரவிட்டுள்ளது . ‘மெர்லின்’ என்ற திரைப்படம் கடந்த பிப்ரவரி 23 ஆம் தேதி வெளியானது . இந்த திரைப்படத்தில் விஷ்ணுபிரியன் , அஸ்வினி சந்திரசேகர் உள்பட பலர் நடித்துள்ளனர் . இந்த பேய் படத்தில் வரக்கூடிய ஒரு காட்சியில் சாமியார் வேடத்தில் வருபவர் பெண்களுக்கு மட்டும் தான் அதிக அளவில் பேய் பிடிக்கும் . அதற்கு காரணம் செக்ஸ் தான் என்று கூறுவது போல் காட்சிகள் இடம் பெற்றுள்ளன . இந்த காட்சியும் , வசனமும் பெண் இனத்தையே இழிவுப்படுத்தும் விதமாக உள்ளதால் அந்த காட்சியை நீக்க தயாரிப்பாளருக்கு உத்தரவிட வேண்டும் என்று சென்சார் போர்டுக்கு மனு அனுப்பியும் , இதுவரை நடவடிக்கை எடுக்கப்படவில்லை . எனவே , பெண்களுக்கு எதிரான இந்த காட்சியை அகற்ற சென்சார் போர்டுக்கு உத்தரவிட வேண்டும் என்று சென்னை பெரவல்லூரை சேர்ந்த பிரவீணா என்பவர் சென்னை உயர்நீதிமன்றத்தில் பொது நல மனு தாக்கல் செய்துள்ளார் . இந்த மனு உயர்நீதிமன்ற தலைமை நீதிபதி இந்திரா பானர்ஜி , நீதிபதி அப்துல் குத்தூஸ் ஆகியோர் அடங்கிய முதல் அமர்வில் விசாரணைக்கு வந்த்து . மனுதரார் சார்பில் ஆஜரான வழக்கறிஞர் எஸ் . சிலம்புச்செல்வன் , இந்த படத்தில் உள்ள காட்சிகள் பெண்களை தவறாக சித்தரிக்கும் வகையில் உள்ளது . இது தொடர்பாக சென்சார் போர்ட்க்கு அளித்த கோரிக்கை மனு இதுவரை பரிசீலிக்க வில்லை . எனவே பெண்களுக்கு எதிரான வசனங்கள் வரும் குறிப்பிட்ட காட்சிகளை நீக்க பட தயாரிப்பு நிறுவனத்திற்கு உத்தரவிட வேண்டும் என வாதிட்டார் . இதனையடுத்து நீதிபதி தவறான கருத்துகள் இடம் பெற்று இருக்குமேயானால் அதனை நீக்கலாம் எனவும் மனு தொடர்பாக ஒரு வாரத்தில் பதில் அளிக்க சென்சார் போர்ட் , பட தயாரிப்பு நிறுவனம் ஆகியோர்க்கு நோட்டீஸ் அனுப்ப உத்தரவிட்ட நீதிபதிகள் வழக்கின் விசாரணை அடுத்த வெள்ளிக்கிழமைக்கு தள்ளிவைத்தனர் .


இரட்டை இலை சின்னம் பெற தேர்தல் ஆணையத்துக்கு லஞ்சம் கொடுத்த வழக்கில் சிபிஐ குற்றப்பத்திரிகை ஏற்கப்பட்டுள்ளது . ஆகையால் டிடிவி . தினகரன் மீது டிசம்பர் 10 - ல் குற்றச்சாட்டு பதிவு செய்ய முடிவு செய்யப்பட்டுள்ளது . டிடிவி . தினகரன் மீதான குற்றத்துக்கு ஆதாரம் உள்ளது என டெல்லி சிபிஐ சிறப்பு நீதிமன்றம் கருத்து தெரிவித்துள்ளது . ஜெயலலிதா மறைவிற்கு பின் அதிமுகவில் சசிகலா தலைமையை ஏற்க மறுத்த ஓ . பன்னீர்செல்வம் தரம் யுத்தம் நடத்தினார் . அந்த சமயத்தில் ஆர் . கே . நகர் . இடைத்தேர்தல் அறிவிக்கப்பட்டது . அப்போது அதிமுக கட்சியின் பெயரையும் இரட்டை இலை சின்னத்தையும் தேர்தல் ஆணையம் அதிரடியாக முடக்கியது . பணப்பட்டுவாடா புகாரில் இடைத்தேர்தல் ரத்து செய்யப்பட்ட நிலையில் , இரட்டை இலை சின்னத்துக்காக தேர்தல் ஆணையத்துக்கு லஞ்சம் கொடுக்க முயன்றதாக டிடிவி தினகரன் டெல்லி போலீசாரால் கைது செய்யப்பட்டார் . டெல்லி சிபிஐ நீதிமன்றத்தில் நடந்து வந்த இந்த வழக்கில் தாக்கல் செய்யப்பட்ட முதல் குற்றப்பத்திரிக்கையில் டிடிவி தினகரன் பெயர் இடம்பெறவில்லை . ஆனால் 2 - வது குற்றப்பத்திரிக்கையில் அவர் பெயர் குறிப்பிடப்பட்டிருந்தது . குற்றப்பத்திரிக்கையில் இருந்து தனது பெயரை நீக்க வேண்டும் என்று டிடிவி தினகரன் நீதிமன்றத்தில் மனு தாக்கல் செய்திருந்தார் . போலீசாரின் குற்றப்பத்திரிக்கையை ஏற்றுக்கொண்ட நீதிமன்றம் தினகரனின் மனுவை தள்ளுபடி செய்துள்ளது . இரட்டை இலை சின்னம்பெற லஞ்சம் தர முயன்ற வழக்கில் டிசம்பர் 4 - ம் ஆஜராக டிடிவி தினகரனுக்கு டெல்லி பாட்டியாலா நீதிமன்றம் ஆணை பிறப்பித்துள்ளது . இந்த வழக்கில் இருந்து நத்துசிங் , லலித்குமார் , குல்பித்குந்த்ரா உட்பட 5 பேரை டெல்லி சிபிஐ நீதிமன்றம் விடுவித்தது . ஆனால் தினகரன் , சுகேஷ் சந்திரசேகர் , மல்லிகார்ஜுனா , குமார் மீதான குற்றச்சாட்டுகளுக்கு முகாந்திரம் உள்ளது என நீதிமன்றம் கூறியுள்ளது .


ஆமதாபாத் உலக கோப்பை கபடியில் இன்று நடைபெறும் அரைஇறுதியில் இந்தியா - தாய்லாந்து அணிகள் மோதுகின்றன . 3 - வது உலக கோப்பை கபடி போட்டி குஜராத் மாநிலம் ஆமதாபாத்தில் நடந்து வருகிறது . 12 அணிகள் பங்கேற்ற இந்த போட்டியில் லீக் முடிவில் ‘ஏ’ பிரிவில் தென் கொரியா தனது 5 ஆட்டங்களிலும் வெற்றி கண்டு முதலிடத்தையும் , நடப்பு சாம்பியன் இந்தியா 4 வெற்றி , ஒரு தோல்வியுடன் 2 - வது இடத்தையும் பெற்று அரை இறுதிக்கு முன்னேறின . அந்த பிரிவில் இடம் பிடித்த வங்காளதேசம் ( 3 வெற்றி , 2 தோல்வி ) , இங்கிலாந்து ( 2 வெற்றி , 3 தோல்வி ) , ஆஸ்திரேலியா ( ஒரு வெற்றி , 4 தோல்வி ) , அர்ஜென்டினா ( 5 ஆட்டத்திலும் தோல்வி ) ஆகிய அணிகள் அரைஇறுதி வாய்ப்பை இழந்து வெளியேறின . ‘பி’ பிரிவில் தாய்லாந்து , ஈரான் அணிகள் தலா 4 வெற்றி , ஒரு தோல்வியுடன் முறையே முதல் இரண்டு இடங்களை பிடித்து அரைஇறுதிக்கு தகுதி பெற்றன . கென்யா ( 3 வெற்றி , 2 தோல்வி ) , ஜப்பான் ( 2 வெற்றி , 3 தோல்வி ) , போலந்து ( 2 வெற்றி , 3 தோல்வி ) , அமெரிக்கா ( 5 ஆட்டத்திலும் தோல்வி ) ஆகிய அணிகள் லீக் சுற்றோடு நடையை கட்டின . இன்று ( வெள்ளிக்கிழமை ) அரைஇறுதி ஆட்டங்கள் நடக்கின்றன . முதலாவது அரைஇறுதியில் தென் கொரியா - ஈரான் ( இரவு 8 மணி ) அணிகள் மோதுகின்றன . 2 - வது அரைஇறுதியில் இந்தியா - தாய்லாந்து ( இரவு 9 மணி ) அணிகள் பலப்பரீட்சை நடத்துகின்றன . முன்னதாக கட்டாயம் வெற்றி பெற்றாக வேண்டிய நெருக்கடியுடன் தனது கடைசி லீக் ஆட்டத்தில் ஆடிய தாய்லாந்து அணி 37 - 33 என்ற புள்ளி கணக்கில் ஜப்பானை வீழ்த்தி முதல் முறையாக அரைஇறுதியை எட்டியது குறிப்பிடத்தக்கது . போட்டி குறித்து தாய்லாந்து கேப்டன் கோம்சன் தோங்கம் கருத்து தெரிவிக்கையில் , ‘இந்தியாவை போன்று ஒரு வலுவான அணி ஈரான் . லீக் சுற்று ஆட்டத்தில் ஈரான் அணிக்கு எதிராக நாங்கள் நிறைய தவறுகளை செய்தோம் . அந்த தவறுகளை இந்திய அணிக்கு எதிரான ஆட்டத்தில் செய்து விடக்கூடாது என்பதில் கவனம் செலுத்தி வருகிறோம் . இந்திய அணிக்கு நாங்கள் கடும் சவால் அளிப்போம்’ என்றார் . இந்திய அணி கேப்டன் அனுப்குமார் கூறுகையில் , ‘தவறுக்கு இடம் கொடுப்பது நல்ல விஷயமல்ல . அதுவும் அரை இறுதியில் தவறு இழைத்தால் போட்டியை விட்டு வெளியேற வேண்டியது தான் . தென் கொரியாவுக்கு எதிரான தொடக்க லீக் ஆட்டத்தில் நாங்கள் தவறுகள் செய்து விட்டோம் . அதனை மீண்டும் செய்யாமல் பார்த்து கொள்வோம்’ என்றார் . இந்திய அணியின் உதவி பயிற்சியாளர் கே . பாஸ்கரன் கூறும் போது , ‘தாய்லாந்துக்கு எதிராக எங்களது மிகக் சிறந்த ஆட்டத்தை வெளிப்படுத்துவோம்’ என்று நம்பிக்கை தெரிவித்தார் . இந்த போட்டி ஸ்டார் ஸ்போர்ட்ஸ் 2 சேனலில் நேரடியாக ஒளிபரப்பு செய்யப்படுகிறது .


அந்த நேரத்தில் நமக்கு யாரும் துணை நிற்கவில்லை . அவர்களுடைய , மாநிலத்திற்கு பிரச்சனை என்று வந்தது , நம்பிக்கையில்லா தீர்மானம் கொண்டு வருகிறார்கள் . பாஜக அரசுக்கு எதிரான நம்பிக்கையில்லா தீர்மானத்தை அதிமுக ஆதரிக்காது என முதல்வர் எடப்பாடி தெளிவாக கூறியுள்ளார் . வரும் வெள்ளிக்கிழமை அன்று நாடாளுமன்ற மக்களவையில் பிஜேபி அரசு மீது கொண்டுவரப்பட்டுள்ள நம்பிக்கை இல்லா தீர்மானம் மீதான விவாதம் நடைபெற உள்ளது . விவாதத்திற்கு பிறகு வாக்கெடுப்பு நடைபெறும் என்று எதிர்பார்க்கப்படுகிறது . இந்த வாக்கெடுப்பில் நம்பிக்கை இல்லா தீர்மானத்தை தோற்கடிக்க தேவையான எம் . பிக்கள் பா . ஜ . க வசம் உள்ளது . ஆனால் எதிர்கட்சிகள் மிரண்டு போகும் அளவிற்கு எம் . பிக்கள் ஆதரவுடன் நம்பிக்கை இல்லா தீர்மானத்தை தோற்கடிக்க வேண்டும் என்பது தான் பிஜேபியின் எண்ணம் . ஏனென்றால் கடந்த 15 ஆண்டுகளாக நாடாளுமன்றத்தில் நம்பிக்கை இல்லா தீர்மானம் கொண்டு வரப்படவில்லை . 15 ஆண்டுகளுக்கு பிறகு நம்பிக்கை இல்லா தீர்மானம் கொண்டுவரப்பட்டுள்ளது . அதிலும் தனிப்பெரும்பான்மையுடன் வெற்றி பெற்ற பிஜேபி அரசுக்கு எதிராக நம்பிக்கை இல்லா தீர்மானம் வந்துள்ளது . எனவே எதிர்கட்சிகள் அவமானப்படும் வகையில் நம்பிக்கை இல்லா தீர்மானம் தோற்கடிக்கப்பட வேண்டும் என்பது தான் பிஜேபியின் வியூகம் . இதற்கு கூட்டணி கட்சிகளான ஐக்கிய ஜனதா தளம் , சிரோன்மணி அகாலி தளம் உள்ளிட்டவை ஒப்புக் கொண்டுவிட்டன . இருந்தாலும் சிவசேனா தற்போது வரை நிலைப்பாட்டை தெரிவிக்கவில்லை . க வசம் உள்ள 37 எம் . பிக்களின் ஆதரவை ஒட்டு மொத்தமாக பெற வேண்டும் என்பது தான் பிஜேபியின் தற்போதைய எண்ணம் . ஏனென்றால் ஏற்கனவே தங்கள் வசம் உள்ள எம் . பிக்கள் மற்றும் அ . பிக்களை சேர்த்தால் ஆதரவு எம் . பிக்களின் எண்ணிக்கை 300ஐ தாண்டிவிடும் என்று கணக்கு போடுகிறது பிஜேபி . கவின் தலைமையை உடனடியாக பிஜேபி தொடர்பு கொண்டு நம்பிக்கை இல்லா தீர்மானத்திற்கு எதிராக வாக்களிக்க வேண்டும் என்றும் , மேலும் எம் . பிக்களுக்கு கொறடா உத்தரவு பிறப்பிக்க வேண்டும் என்றும் கேட்டுக் கொண்டதாக சொல்லப்படுகிறது . இந்நிலையில் இன்று காலை சேலத்தில் செய்தியாளர்களை சந்தித்த எடப்பாடியார் , நம்பிக்கையில்லா தீர்மானத்தை நாங்கள் கொண்டுவரவில்லை . ஆந்திர பிரச்சனைக்காகவே தெலுங்கு தேசம் கட்சி நம்பிக்கையில்லா தீர்மானம் கொண்டு வருகிறது . தமிழகத்தின் பிரச்சனைக்காக நாடாளுமன்றத்தில் 22 நாட்கள் , காவிரி மேலாண்மை வாரியம் , காவிரி நீர் முறைப்படுத்தும் குழு வேண்டும் என அவை நடக்க முடியாத அளவிற்கு குரல் கொடுத்துக்கொண்டிருந்தோம் . அப்போது யார் நமக்கு குரல் கொடுத்தார்கள் ? யார் முன்வந்தார்கள் ? நமக்கு பிரச்சனை வந்தபோது அதை தீர்க்க எந்த மாநிலமும் முன்வரவில்லை . நம்முடைய நாடாளுமன்ற உறுப்பினர்கள் தான் தமிழக மக்களுக்காக , தமிழக விவசாய பெருமக்களுக்காக தொடர்ந்து 22 நாட்கள் , நம் உரிமையை பெறுவதற்காக நாடாளுமன்றத்தில் குரல் கொடுத்து நாடாளுமன்ற நிகழ்வே முடங்கிவிடும் சூழ்நிலையயை ஏற்படுத்தினார்கள் . அந்த நேரத்தில் நமக்கு யாரும் துணை நிற்கவில்லை . அவர்களுடைய , மாநிலத்திற்கு பிரச்சனை என்று வந்தது , நம்பிக்கையில்லா தீர்மானம் கொண்டு வருகிறார்கள் . நம்மிடமும் உதவியை கேட்கிறார்கள் . நம் மாநிலத்திற்கு பிரச்சனை வந்த போது யாராவது துணை நின்றார்களா ? என கேள்வி எழுப்பிய அவர் பாஜக அரசுக்கு எதிரான நம்பிக்கையில்லா தீர்மானத்தை அதிமுக ஆதரிக்காது என்பது தெளிவாக தெரிகிறது .


காமன்வெல்த் ஸ்குவாஷ் பெண்கள் ஒற்றையர் பிரிவில் இந்தியாவின் ஜோஷ்னா சின்னப்பா காலிறுதிக்கு முன்னேறி அசத்தினார் . காமன்வெல்த் விளையாட்டுப் போட்டிகள் புதன்கிழமை கோல்ட்கோஸ்ட் நகரில் தொடங்கின . இதில் 71 நாடுகளைச் சேர்ந்த 4500 வீரர் , வீராங்கனைகள் பல்வேறு விளையாட்டுகளில் போட்டியிடுகின்றனர் . இந்தியா சார்பில் 220 பேர் கொண்ட அணி பங்கேற்றுள்ளது . அதன்படி காமன்வெல்த் போட்டி ஸ்குவாஷ் பெண்கள் ஒற்றையர் பிரிவில் உலகின் 14 - ஆம் நிலை வீராங்கனையான ஜோஷ்னா சின்னப்பா ஆஸ்திரேலியாவின் டமிகா சாக்ஸ்பியுடன் மோதினார் . இதில் , டமிகா சாக்ஸ்பியை 11 - 3,11 - 6,11 - 2 என்ற செட் கணக்கில் வென்று காலிறுதிக்கு முன்னேறினார் ஜோஷ்னா . இதற்கிடையே மற்றொரு பிரபல வீராங்கனையான தீபிகா பல்லிக்கல் 3 - 11,6 - 11,2 - 11 என்ற செட் கணக்கில் இங்கிலாந்தின் வலுவான வீராங்கனை அலிசன் வாட்டர்ஸிடம் வீழ்ந்து வெளியேறினார் . ஆடவர் ஒற்றையர் பிரிவில் இந்தியாவின் விக்ரம் மல்ஹோத்ரா , 6 - 11,11 - 8,6 - 11,6 - 11 என்ற செட் கணக்கில் இங்கிலாந்தின் நிக் மேத்யூவிடம் போராடி தோல்வி அடைந்து வெளியேறினார் .


சபரிமலை ஐயப்பன் கோயில் குறித்த உச்சநீதிமன்றம் தீர்ப்பு என்பது வேறு என்றும் மக்களின் மத நம்பிக்கை என்பது வேறு என்றும் நடிகர் சுரேஷ் கோபி விளக்கமளித்துள்ளார் . சபரிமலை ஐயப்பன் கோயிலுக்கு 10 வயதுக்கு குறைவான பெண் குழந்தைகளும் 50 வயதைத் தாண்டிய பெண்களும் மட்டும் நுழைய அனுமதி இருந்தது . இதனை எதிர்த்து உச்சநீதிமன்றத்தில் வழக்கு தொடரப்பட்டது . அனைத்து வயது பெண்களையும் சபரிமலை கோயிலுக்கு அனுமதிக்க வேண்டும் என்று மனுவில் கோரப்பட்டிருந்தது . இந்த வழக்கை விசாரித்த உச்சநீதிமன்றம் , சபரிமலை ஐயப்பன் கோவிலில் அனைத்து வயது பெண்களையும் அனுமதிக்கலாம் . ஆணும் பெண்ணும் சமம் என்று அதிரடியாக தீர்ப்பு வழங்கியது . உச்சநீமன்றத்தின் இந்தத் தீர்ப்பை எதிர்த்தும் வரவேற்றும் கருத்துக்கள் கூறப்பட்டு வருகின்றன . உச்சநீதிமன்றத்தின் தீர்ப்பை எதிர்த்து , கேரளாவில் மிகப்பெரிய போராட்டம் நடத்தப்பட்டது . ஆயிரக்கணக்கான ஆண்களும் பெண்களும் இந்த திரண்டிருந்தனர் . அப்போது உச்சநீதிமன்றத்துக்கு எதிராக அவர்கள் கோஷமிட்டனர் . பாஜகவின் சுப்பிரமணிய சுவாமி தனது ட்விட்டர் பக்கத்தில் , கேரள பெண்கள் ஏன் உச்சநீதிமன்றத்தின் தீர்ப்பை எதிர்க்கிறார்கள் ? ' அந்த 5 நாட்களில் ' அவர்களை கோயிலுக்கு செல்ல தூண்டவில்லை . அது அவரவர் விருப்பம் . கடவுள் என்ன நினைக்கிறார் என்பது யாருக்குத் தெரியும் ? என்று பதிவிட்டிருந்தார் . இந்த நிலையில் , கேரளாவில் உச்சநீதிமன்ற தீர்ப்புக்கு எதிர்ப்பு வலுத்து வருகிறது . பாரம்பரியமிக்க சபரிமலை ஐயப்பன் கோயிலில் வழிபாடு நடத்த பெண்களுக்கு அனுமதி அளிக்கும் உச்சநீதிமன்ற தீர்ப்புக்கு நடிகர் சுரேஷ் கோபியும் எதிர்ப்பு தெரிவித்துள்ளார் . சபரிமலை ஐயப்பன் கோயிலின் கலாச்சார மற்றும் மத நம்பிக்கையைக் காப்பாற்ற சாகும்வரை போராட்டம் நடத்த தயார் என்றும் நடிகர் சுரேஷ்கோபி சூளுரைத்துள்ளார் . சபரிமலை ஐயப்பன் கோயில் குறித்த உச்சநீதிமன்றத்தின் தீர்ப்பு என்பது வேறு என்றும் , மக்களின் மத நம்பிக்கை என்பது வேறு என்றும் நடிகர் சுரேஷ்கோபி விளக்கமளித்துள்ளார் .


அடுத்து வெளியாகும் தமிழ்ப்படங்களில் ’இந்தக்கதை திருடப்பட்டதல்ல . சொந்தமாக எழுதப்பட்டது’ என்ற அறிவிப்பு வெளியிடப்பட்டால் கொஞ்சம் நிம்மதியாகப் படம் பார்க்கலாம் என்கிற அளவுக்கு வரிசையாக திருட்டுக்கதை பஞ்சாயத்துக்கள் . ‘சர்கார்’ பஞ்சாயத்து முடிந்து மீடியா சற்று ஓய்வெடுத்துக்கொண்டிருக்க , இன்று காலை ‘96 பட இயக்குநர் பிரேமிடமிருந்து பத்திரிகையாளர் சந்திப்புக்கு அவசர அழைப்பு . ‘இது என் சொந்தக்கதைதான் என்பதற்கு என்னிடம் உள்ள ஸ்கிரிப்ட் பேப்பர்களே ஆதாரம் . ஆனால் ‘96 ரிலீஸான மறுநாளிலிருந்தே ஆளாளுக்கு சொந்தம் கொண்டாடுகிறார்கள் . இவர்களோடு சேர்ந்து இப்போது இயக்குநர் பாரதிராஜாவின் உதவியாளர் சுரேஷ் சத்திரியனும் திடீரென என் கதைக்கு உரிமை கொண்டாட ஆரம்பித்துள்ளார் . இது சம்பந்தமாக என்னிடம் தொடர்புகொண்ட இயக்குநர் பாரதிராஜா என்னிடம் கொஞ்சமும் நாகரீகம் இல்லாமல் கெட்டவார்த்தைகளால் அசிங்க அசிங்கமாகப்பேசினார் . நான் மதிக்கும் இயக்குநர் என்பதால் பல்லைக்கடித்துக்கேட்டுக்கொண்டேன் . இப்படிப்பட்ட தொடர்ந்த தொல்லைகளால் என்னால் என் பட வெற்றியைக்கூட கொண்டாட முடியவில்லை’ என்று பத்திரிகையாளர்கள் முன்னிலையில் கண்ணீர் வடித்தார் பிரேம் .


பாடகி சின்மயி தமக்கு பிரபல திரைப்பட விமர்சகர் ஒருவர் பாலியல் ரீதியாக தொல்லை கொடுத்ததாக கூறியிருக்கும் சம்பவம் , கோடம்பாக்கத்தில் அதிர்ச்சியை ஏற்படுத்தியுள்ளது . பொது இடத்தில் தம்மை ஒருவர் பாலியல் ரீதியாக தொட்டதாக கடந்த சில மாதங்களுக்கு முன்பு பொங்கி எழுந்து ட்விட்டர் உள்ளிட்ட சமூக வலைதளங்களில் வீடியோ போட்டு வறுத்தெடுத்து பாடகி சின்மயி , தற்போது மீண்டும் ஒரு புகாரை ட்விட்டர் பக்கத்தில் வைத்துள்ளார் . உலகம் முழுவதும் தற்போது , பிரபலமான பெண்கள் தங்களுக்கு நேர்ந்த பாலியல் சீண்டல்கள் குறித்து , # metoo என்ற ஹேஷ்டேக் மூலம் சமூக வலைதளங்களில் தொடர்ந்து பகிர்ந்து வருகின்றனர் . பாடகி சின்மயி தனக்கு சிறுவயதில் ஏற்பட்ட பாலியல் சீண்டல் அனுபவங்கள் மட்டுமில்லை , தற்போது இணையம் மூலமாக தமக்கு வரும் இணைய சீண்டல்கள் குறித்தும் பாடகி சின்மயி கூறியுள்ளார் . அதாவது , ஒருவர் தனக்கு கருத்து ரீதியாக ஆதரவு தருவது போல் பேசி , பிறகு அதை சாதகமாக பயன்படுத்தி பாலியல் ரீதியாக காம வலை வீசியதாக சின்மயி கூறியுள்ளார . அவர் வேறு யாருமல்ல , பிரபல யூடியூப் விமர்சகரான பிரசாந்த் தான் என்று சொல்லியுள்ள சின்மயி , ஆரம்பத்தில் டார்லிங் என்றும் , ஸ்வீட் ஹார்ட் என்றும் பிரசாந்த் பேசியதாக தெரிவித்துள்ளார் . பிரசாந்த் என்னிடம் பேசிய நோக்கம் தவறாக இருப்பதை உணர்ந்து பேச்சை நிறுத்திவிட்டதாக சின்மயி தெரிவித்துள்ளார் . ஆனால் அதன் பிறகு , தனக்கு எதிரான கருத்துக்களை பிரசாந்த் தொடர்ந்து சமூக வலைதளங்களில் பகிர்ந்து வருகிறார் என்றும் பாடகி சின்மயி வேதனை தெரிவித்துள்ளார் . ஆனால் சின்மயியின் இந்த குற்றச்சாட்டை சீரியசாக எடுத்துக் கொள்ளப்போவதில்லை என்று பிரசாந்த் தெரிவித்துள்ளார் . சில மாதங்களுக்கு பின்னர் பிரபல பாடகி சுசித்ரா பாடகி சின்மயி பற்றி கூறிய விஷயங்கள் எல்லாம் உண்மை என்றால் தற்போது சின்மயி கூறுவது உண்மை என்று பிரசாந்த் பதிலடி கொடுத்துள்ளார் . இதனால் ஆத்திரம் அடைந்த சின்மயி , தன் மீது சுசித்ரா கூறியது உளவியல் தொடர்பான பிரச்சனையால்என்று விளக்கம் அளித்துள்ளார் . ஆனால் சுசித்ரா கூறியதைவைத்து என்னை அவமானப்படுத்த பிரசாந்த் முயற்சித்து இருப்பதாகவும் சின்மயி கோபத்தை வெளிப்படுத்தியுள்ளது . இதற்கு தான் எல்லை மீறி பேசியதாக கருதினால் தன் மீது காவல் நிலையத்தில் சின்மயி புகார் அளிக்கலாம் என்று பிரசாந்த் பதில் அளித்துள்ளார் .


சசிகலா எனக்கு சகோதரி அல்ல . . முன்னாள் சகோதரி . . . தினகரனை காயவிட்ட திவாகரன் . . ! இரண்டு நாட்களுக்கு முன்பாக சசிகலா தரப்பு வழக்கறிஞர் திவாகரனுக்கு நோட்டீஸ் அனுப்பினார் அதில் சசிகலா புகை படத்தையோ அல்லது அவரது பெயரையோ எங்கும் பயன்படுத்தக் கூடாது எண்டும் , ஊடகங்களுக்கு அளிக்கப்படும் பேட்டியில் தன்னை சகோதரி என கூறக்கூடாது என்றும் தெரிவித்து நோட்டீஸ் அனுப்பப்பட்டு இருந்தது . இந்நிலையில் இதற்கு பதிலடி கொடுக்கும் விதமாக , செய்தியாளர்களை சந்தித்த சசிகலாவின் தம்பி திவாகரன் , இனி தனது கட்சியில் ஜெயலலிதா மற்றும் எம்ஜிஆர் பெயரை பயன்படுத்துவதாக தெரிவித்து இருந்தார் , அதே போன்று , சசிகலா எனக்கு சகோதரி அல்ல முன்னாள் சகோதரி ன்றும் தெரிவித்து உள்ளார் தினகரனை பற்றி பேசும் போது ஒபிஎஸ் கும் சசிகலாவுக்கும் இடையே பிரச்சனை ஏற்படுத்தியவர் தினகரன் . ஒரு தரப்பு கருத்தை மட்டும் கேட்டு சசிகலா இந்த முடிவை எடுத்து உள்ளார் . அரசியல் பயணத்தில் ஜெயலலிதா மற்றும் எம் ஜி ஆர் படத்தை பயன்படுத்துவோம் எனக்கு 15 பக்க நோட்டீஸ் அனுப்பி உள்ளார் . அதில் தினகரனின் புகழாரம் மட்டுமே இருந்தது . இவர்கள் நோட்டீஸ் அனுப்பியதால் அமைதியாக இருக்க போவதில்லை எங்கள் கட்சி இனி இன்னும் வலிமையாக செயல்படும் என திவாகரன் தெரிவித்து உள்ளார் .


சென்னை ' நான் என் கண்களை தானம் செய்கிறேன் . நீங்களும் கண்தானம் செய்யுங்கள் ' என்று இரசிகர்களிடம் வேண்டுகோள் விடுத்தார் . இந்திய கிரிக்கெட் அணியின் பிரபல வீரர் அஸ்வின் தனது கண்களை தானம் செய்ய சம்மதம் தெரிவித்து கையெழுத்திட்டார் . சென்னையைச் சேர்ந்த அஸ்வின் இந்திய கிரிக்கெட் அணியின் பிரபல வீரர் ஆவர் . தனது மயக்கும் சுழற்பந்து வீச்சு மூலம் நிறைய இரசிகர்களைப் பெற்றுள்ளார் . அவர் சென்னையில் உள்ள ராஜன் கண் மருத்துவமனையில் நடந்த கண் தான் விழிப்புணர்வு பிரசாரத்தில் பங்கேற்றார் . அப்பொழுது அவர் தனது கண்களை தானம் செய்வதாக அறிவித்து அதற்கான உத்தரவில் கையெழுத்திட்டார் . அதில் அவர் , ' நான் என் கண்களை தானம் செய்கிறேன் . நீங்களும் கண்தானம் செய்யுங்கள் ' என்று இரசிகர்களிடம் வேண்டுகோள் விடுத்தார் . இதுகுறித்து செய்தியாளர்களிடம் பேசிய அஸ்வின் , “கண்தானம் செய்வது என்பது எனது மனைவி பிரித்தியின் நெடுநாள் கனவாகும் . எனது இரசிகர்களும் இதை பின்பற்றி தங்களது கண்களை தானம் செய்வார்கள் என்று நம்புகிறேன் . இதில் உள்ள திருப்தி வேறு எதிலும் இல்லை . ஒவ்வொரு குடிமகனும் இதை கண்டிப்பாக பின்பற்ற வேண்டும்‘என்றுத் தெரிவித்தார் .


சட்டத்துறை அமைச்சர் சி . வி . சண்முகம் , நெஞ்சுவலி காரணமாக சென்னை அப்போலோ மருத்துவமனையில் அனுமதிக்கப்பட்டிருப்பதாக பல ஊடகங்களிலும் , வாட்ஸ் அப் - களிலும் தகவல்கள் பரவின . உண்மையில் , அமைச்சருக்கு என்ன ஆனது ? என்பது பற்றி நாம் விசாரித்தோம் . அது குறித்து , அமைச்சரின் நெருக்கமான வட்டாரங்கள் கூறுகையில் , அமைச்சர் சி . வி . சண்முகத்துக்கு நீண்ட நாட்களாகவே கால் நரம்பு சுழற்சி பிரச்சனை இருந்து வந்தது . அதற்காக மாதத்திற்கு ஒரு முறை அப்போலோ சென்று வருவது வழக்கமான ஒன்றாகும் . அது மட்டுமின்றி காலநிலை மாற்றம் காரணமாக சளி மற்றும் இன்பெக்சன் ஏற்பட்டுள்ளது . இரு உடல்நிலைக் கொளாறுகளையும் ஒரு சேர மருத்துவம் பார்த்துவிடலாம் என்ற எண்ணத்தில்தான் நேற்று காலை அவர் , மருத்துவமனையில் அனுமதிக்கப்பட்டார் . நெஞ்சு சளி , இன்பெக்சன் காரணமாக மருத்துவம் அவருக்கு அளிக்கப்பட்டது . இது தவறாக பரவி நெஞ்சுவலி என வெளியானது . மருத்துவமனையில் சிகிச்சை பெறும் அதே நேரத்தில் அதிகாரிகளை சந்தித்து வருகிறார் . சாதாரணமாக சேரில் அமர்ந்து கொண்டு , அதிகாரிகள் மற்றும் கட்சி நிர்வாகிகளுடன் அவர் வேலை செய்து வருவதாக அமைச்சரின் நெருக்கமான வட்டாரம் தெரிவிக்கிறது .


இந்தியன் பிரீமியர் லீக் ( ஐபிஎல் ) கிரிக்கெட் போட்டியில் , பெங்களூரு ராயல் சேலஞ்சர்ஸ் அணியின் பேட்டிங் பயிற்சியாளர்களாக தென் ஆப்பிரிக்கா முன்னாள் வீரர் கேரி கிறிஸ்டனும் , பந்துவீச்சு பயிற்சியாளராக இந்திய முன்னாள் வீரர் ஆஷிஷ் நெஹராவும் நியமிக்கப்பட்டுள்ளனர் . பெங்களூரு ராயல் சேலஞ்சர்ஸ் அணியின் பேட்டிங் பயிற்சியாளர்களாக தென் ஆப்பிரிக்கா முன்னாள் வீரர் கேரி கிறிஸ்டனும் , பந்துவீச்சு பயிற்சியாளராக இந்திய முன்னாள் வீரர் ஆஷிஷ் நெஹராவும் நியமிக்கப்பட்டுள்ளனர் . இதுதொடர்பான ஒப்பந்தத்தில் கிறிஸ்டன் கடந்த வாரம் கையெழுத்திட்டார் . இதற்கு முன்பு கடந்த 2015 - ஆம் ஆண்டு டெல்லி டேர்டெவில்ஸ் அணிக்கு பயிற்சியாளராக இவர் இருந்துள்ளார் என்பது குறிப்பிடத்தக்கது . மேலும் , இந்திய கிரிக்கெட் அணிக்கு பயிற்சியாளராகவும் இருந்தவர் . பெங்களூரு அணியின் தலைமைப் பயிற்சியாளராக கடந்த 2014 - ஆம் ஆண்டு முதல் செயல்பட்டுவரும் நியூஸிலாந்து அணியின் முன்னாள் சுழற்பந்து வீச்சாளர் டேனியல் வெட்டோரியை அந்த அணி இந்த முறையும் தக்க வைத்துள்ளது . ஆஸ்திரேலிய அணியின் முன்னாள் வீரர்களான டிரென்ட் வுட்ஹில் , ஆன்ட்ரூ மெக்டோனல்ட் ஆகியோரும் பெங்களூரு அணியில் நீடிக்கின்றனர் . ஃபீல்டிங் பயிற்சியாளராக வுட்ஹில்லும் , பந்துவீச்சு திறன்மேம்பாடு பிரிவு பொறுப்பாளராக மெக்டோனல்டும் செயல்படுவார்கள் . இதுகுறித்து வெட்டோரி , " கேரி கிறிஸ்டன் , நெஹரா ஆகியோர் பெங்களூருக்கு அணியின் பயிற்சியாளர்களாக நியமிக்கப்பட்டதில் மகிழ்ச்சி அடைகிறேன் . இருவருக்கும் கிரிக்கெட்டில் அதிக அனுபவம் உள்ளது . அவர்களிடம் இருந்து அணி வீரர்கள் அதிகம் கற்றுக்கொள்ள முடியும் " என்று கூறினார் .


தன்னை விமர்சித்த ரசிகர் ஒருவரை நாட்டை விட்டு வெளியேறுமாறு கோலி கடுமையாக விமர்சித்தது பெரும் சர்ச்சையை ஏற்படுத்தியுள்ளது . சமகால கிரிக்கெட்டின் தலைசிறந்த வீரராக விராட் கோலி திகழ்கிறார் . சர்வதேச கிரிக்கெட்டில் சதங்களையும் சாதனைகளையும் குவித்து வருகிறார் . ஒவ்வொரு போட்டியிலும் ஏதாவது ஒரு சாதனையை கோலி முறியடித்துவருகிறார் . அண்மையில் ஒருநாள் கிரிக்கெட்டில் 10 ஆயிரம் ரன்களை கடந்த கோலி , ஒருநாள் போட்டிகளில் விரைவில் 10 ஆயிரம் ரன்களை கடந்த வீரர் என்ற சாதனையை கோலி படைத்தார் . சச்சின் டெண்டுல்கரின் அதிக சதங்கள் மற்றும் அதிக ரன்கள் ஆகிய சாதனைகளை கோலி முறியடிப்பார் என்று எதிர்பார்க்கப்படுகிறது . நல்ல ஃபார்மில் சிறப்பாக ஆடிக்கொண்டிருக்கும் கோலி , பொறுமையும் நிதானமும் போதாவர் . களத்தில் ஆக்ரோஷமாக இருப்பது சரி . ஆனால் பொதுவெளியிலும் பொறுமையில்லாமல் பேசுவது அவர் மீது கடும் விமர்சனங்களை ஏற்படுத்துகிறது . அதுமாதிரியான ஒரு சர்ச்சையில் தற்போதும் கோலி சிக்கியுள்ளார் . ரசிகர் ஒருவரின் கேள்விக்கு விராத் கோலி அளித்த பதில் சர்ச்சைக்குள்ளானது . இதுதொடர்பாக அவர் பேசிய வீடியோவில் , ஒரு ரசிகர் என்னிடம் ஒரு கேள்வியை கேட்டிருக்கிறார் . அதில் , விராட் கோலி மீது அளவுக்கு அதிகமான நம்பிக்கையும் , நல்ல எண்ணமும் ரசிகர்கள் வைத்திருக்கிறார்கள் . எனக்குத் தெரிந்து அவரிடம் ஏதும் சிறப்பான பேட்டிங் திறமை இருப்பதாகத் தெரியவில்லை . நான் இந்திய பேட்ஸ்மேன்கள் பேட்டிங் செய்வதை ரசிப்பதைக் காட்டிலும் , இங்கிலாந்து மற்றும் ஆஸ்திரேலிய பேட்ஸ்மேன்கள் பேட்டிங் செய்வதை ரசித்துப் பார்ப்பேன் என்று அந்த ரசிகர் தெரிவித்துள்ளார் . இதற்கு பதிலளித்துள்ள கோலி , என்னைப் பொறுத்தவரை இந்த கருத்தைக் கூறிய அந்த ரசிகர் இந்தியாவில் வசிக்க வேண்டும் என்று நான் நினைக்கவில்லை . இந்தியாவை விட்டு வெளியேறி வேறு எங்காவது சென்று வாழலாம் . எதற்காக மற்ற நாடுகளை விரும்பிக்கொண்டு நேசித்துக்கொண்டு இந்தியாவில் அந்த ரசிகர் வாழ வேண்டும் ? நீங்கள் என்னைப் பிடிக்கவில்லை என்பதற்காகக் கவலைப்படவில்லை , அதனால் இப்படிப் பேசவில்லை . மற்ற நாடுகளை விரும்பிக்கொண்டு இந்தியாவில் வசிக்க வேண்டும் என்று நான் நினைக்கவில்லை . உங்களுடைய முன்னுரிமை எதுவென்று முடிவு செய்யுங்கள் என்று காட்டமாக கோலி பதில் அளித்துள்ளார் . இது ரசிகர்கள் மத்தியில் கடும் விமர்சனத்துக்கு உள்ளாகியுள்ளது . மற்ற நாட்டு வீரர்களை இந்திய ரசிகர்கள் ரசிப்பது என்பது புதிதல்ல . பிரயன் லாரா , முரளிதரன் , சங்ககரா , ஜாக் காலிஸ் , டிவில்லியர்ஸ் , ஷேன் வார்னே உள்ளிட்ட வீரர்களுக்கு இந்தியாவில் மிகப்பெரிய ரசிகர் பட்டாளமே உள்ளது . அதேபோல சச்சின் , தோனி ஆகிய இந்திய வீரர்களுக்கும் உலகம் முழுவதும் ரசிகர்கள் உள்ளனர் . கிரிக்கெட் என்பது நாடுகளை கடந்து ரசிப்பது . எனவே எந்த நாட்டினரும் எந்த நாட்டு வீரரையும் ரசிப்பது இயல்பு . அதை பொதுவெளியில் சொன்னதற்கு கோலி இப்படி ரியாக்ட் செய்திருப்பது பெரும் சர்ச்சையை கிளப்பியுள்ளது .


இந்தியன் பிரீமியர் லீக் ( ஐபிஎல் ) கிரிக்கெட்டின் 10 - ஆவது ஆண்டு போட்டிகள் ஏப்ரல் 5 - ஆம் தேதி ஐதராபாதில் தொடங்க இருக்கிறது . 2017 - ஆம் ஆண்டுக்கான முதல் ஆட்டத்தில் நடப்புச் சாம்பியனான சன்ரைசர்ஸ் ஹைதராபாத் அணியும் , கடந்த சீசனில் 2 - ஆவதாக வந்த ராயல் சேலஞ்சர்ஸ் பெங்களூரு அணியும் மோதுகின்றன . இறுதி ஆட்டமும் , ஐதராபாதில் உள்ள இராஜீவ் காந்தி மைதானத்தில் மே 21 - ஆம் தேதி நடைபெற உள்ளது . 10 - ஆவது ஐபிஎல் போட்டிகள் சுமார் 47 நாள்களாக பல்வேறு இடங்களில் நடைபெறவுள்ளது . அட்டவணையிட்டபடி , ஒவ்வொரு அணியும் 14 ஆட்டங்களில் விளையாடும் . இதில் 7 ஆட்டங்கள் , அந்தந்த அணி சார்ந்த மாநிலத்தின் சொந்த மைதானத்தில் நடைபெறும் . கடந்த 2011 - ஆம் ஆண்டுக்குப் பிறகு , முதல் முறையாக இந்த சீசனில் இந்தூர் மைதானத்தில் போட்டிகள் நடைபெறவுள்ளது . இதனிடையே , இதர ஆட்டங்களில் ஏப்ரல் 6 - ஆம் தேதி ரைசிங் புணே சூப்பர் ஜெயன்ட்ஸ் அணி , மும்பை இந்தியன்ஸ் அணியை எதிர்கொள்கிறது . இந்த இரு அணிகள் மோதும் ஆட்டம் புணேவில் நடைபெறுகிறது . ஏப்ரல் 7 - ஆம் தேதி கொல்கத்தா நைட் ரைடர்ஸ் அணியை , ராஜ்கோட் மைதானத்தில் குஜராத் லையன்ஸ் அணி சந்திக்கிறது . டெல்லி டேர்டெவில்ஸ் அணி ஏப்ரல் 8 - ஆம் தேதி பெங்களூரில் ராயல் சேலஞ்சர்ஸ் பெங்களூரு அணியை எதிர்கொள்கிறது . அதேநாளில் , கிங்ஸ் லெவன் பஞ்சாப் அணி , இந்தூரில் ரைசிங் புணே சூப்பர் ஜெயன்ட்ஸ் அணியுடன் மோதுகிறது .


இன்றைய காலை நேரப் பொழுது , பலருக்கும் அதிர வைக்கும் ஆச்சரியப் பொழுதாகவே விடிந்திருக்கிறது . சென்னை ஈக்காட்டுத்தாங்கலில் உள்ள ஜெயா டிவி அலுவலகத்தில் , 10 பேர் கொண்ட வருமான வரித்துறை அதிகாரிகள் , இன்று அதிகாலை முதல் சோதனை நடத்தி வருகின்றனர் என்ற செய்தி தான் அது . தொடர்ந்து , சென்னையில் மேலும் பல இடங்களில் சோதனை நடைபெற்று வருவதாக வெளியான தகவல் மேலும் பரபரப்பைக் கூட்டியுள்ளது . வருமானம் குறித்து முறையான தகவல்கள் தெரிவிக்கப்படாததால் , அதிகாரிகள் இந்த சோதனையில் ஈடுபட்டுள்ளதாக முதற்கட்டமாகக் கூறப்பட்டது . ஜெயா டிவி . பழைய அலுவலகம் , நமது எம் . ஜி . ஆர் . அலுவலகம் , வேளச்சேரி பீனிஸ்க் மாலில் உள்ள ஜாஸ் சினிமாஸ் , பெங்களூருவில் அம்மா அணி அதிமுக செயலாளர் புகழேந்தி வீடு , மன்னார்குடி திவாகரன் வீடு , சசிகலா பரோலில் வரும் போது தங்கியிருந்த தி . நகரில் உள்ள கிருஷ்ணப்பிரியா வீடு , திருவாரூர் அதிமுக அம்மா அணி மாவட்ட செயலாளர் காமராஜ் , திருவாரூர் கீழத் திருப்பாலங்குடியில் உள்ள திவாகரன் உதவியாளர் விநாயகம் வீடு உள்ளிட்ட 160 இடங்களில் வருமான வரித்துறை அதிகாரிகள் சோதனை நடத்தி வருகின்றன . இந்த சோதனைகளுக்கு , தற்போதைய அரசியல் சூழல் தான் காரணம் என்று பேசப்படுகிறது . டிடிவி தினகரன் தரப்பு , தேர்தல் ஆணையத்தில் இரட்டை இலைச் சின்னத்துக்காக வேண்டுமென்றே இழுத்துக் கொண்டு செல்வதும் , மத்திய மாநில அரசுகளுக்கு எதிரான எதிர்க்கட்சி அரசியலை விட தீவிர வேகத்தில் பேசுவதும் , அடுத்த கட்ட அரசியல் நிலவரம் குறித்து பெங்களூரு சிறையில் சசிகலாவை நேற்று தினகரன் சந்தித்துப் பேசியதும் காரணம் என்றெல்லாம் கிசுகிசுக்கப் பட்டாலும் , உண்மைக் காரணம் இவைதானா என்ற கேள்வி எழுகிறது . இன்று நடைபெறும் ஜெயா டிவி . , தினகரன் , குடும்பம் சார்ந்த நிறுவனங்கள் , இடங்களில் வருமான வரிச் சோதனை நடைபெறுவதற்கு சுமார் 20 நாட்களுக்கு முன்னதாகவே திட்டமிட்டாக வேண்டும் . எடுத்த வுடனே திடீரென்று எல்லாம் சோதனைக்கு அனுப்பி விட இயலாது . எனவே இந்த நடவடிக்கை எடுக்கப்படுவதற்கு திட்டமிடல் சென்ற மாதமே நடந்திருக்க வேண்டும் . அந்த வகையில் இன்றைய அரசியல் சூழலுடன் இதனை ஒப்பிட்டுப் பார்க்கக் கூடாது . காக்காய் உட்கார பனம்பழம் விழுந்த கதை என்று சொல்வது போல் , இது அமைந்து விட்டது . . . என்று தான் சொல்லத் தோன்றுகிறது .


இலங்கை கேப்டன் உபுல் தரங்காவுக்கு இந்தியாவுக்கு எதிரான இரு ஆட்டங்களில் விளையாட தடை விதிக்கப்பட்டுள்ளது . இந்தியாவுக்கு எதிரான 2 - வது ஒரு நாள் கிரிக்கெட் ஆட்டத்தில் பந்துவீச கூடுதல் நேரம் எடுத்துக் கொண்டதால் இந்த தடை விதிக்கப்பட்டுள்ளது . இலங்கைக்கு எதிரான 2 - வது ஒரு நாள் கிரிக்கெட் பல்லகெலேவில் வியாழக்கிழமை நடைபெற்றது . இதில் இந்தியா மூன்று விக்கெட் வித்தியாசத்தில் இலங்கையை தோற்கடித்தது . இதில் பந்துவீச ஒதுக்கப்பட்ட நேரத்தில் இலங்கை அணி மூன்று ஓவர்கள் குறைவாக வீசியிருந்தது . இதையடுத்து உபுல் தரங்காவுக்கு இரு ஆட்டங்களில் விளையாட தடை விதிக்கப்பட்டுள்ளது . அதனைத் தொடர்ந்து கடைசி மூன்று போட்டிகளில் விளையாடவுள்ள இலங்கை அணி அறிவிக்கப்பட்டுள்ளது . அதில் தினேஷ் சன்டிமல் சேர்க்கப்பட்டுள்ளார் . தொடக்க வீரர் குணதிலகாவுக்கு தோள்பட்டையில் காயம் ஏற்பட்டுள்ளது . அதனால் அவர் அடுத்த இரு ஆட்டங்களில் விளையாடமாட்டார் என தெரிகிறது . அவருக்குப் பதிலாக லஹிரு திரிமானி சேர்க்கப்பட்டுள்ளார் . அறிவிக்கப்பட்ட அணியின் விவரம்ஃ சமரா கபுகதேரா ( கேப்டன் ) , தினேஷ் சன்டிமல் , லஹிரு திரிமானி , ஏஞ்செலோ மேத்யூஸ் , நிரோஷன் டிக்வெல்லா ( விக்கெட் கீப்பர் ) , தனுஷ்கா குணதிலகா , குஷல் மென்டிஸ் , சமரா கபுகேதரா , மிலிந்தா சிறிவர்த்தனா , புஷ்பகுமாரா , அகிலா தனஞ்ஜெயா , லக்ஷன் சன்டாகன் , திசாரா பெரேரா , டி சில்வா , லசித் மலிங்கா , துஷ்மந்தா சமீரா , விஸ்வா பெர்னாண்டோ , உபுல் தரங்கா ( 5 - வது ஆட்டத்திற்கு மட்டும் ) .


சொத்துக்குவிப்பு வழக்கில் பெங்களூரு சிறையில் அடைக்கப்பட்டுள்ள இளவரசியின் மகளான கிருஷ்ணப்பிரியா இது வரை யாரென்றே தெரியாத நிலையில் தற்போது ஐ . டி . ரெய்டு மூலம் பிரபலப்படுத்தியிருக்குறது வருமான வரித்துறை , அதுமட்டுமா அவரது அரசியல் ஆசைக்கும் விள்ளையார் சுழி போட்டுள்ளது என்றே கூறவேண்டும் . மறைந்த முதலமைச்சர் ஜெயலலிதாவின் ஹைதராபாத் திராட்சை தோட்டத்தை பொறுப்புடன் பார்த்துக் கொண்டவர்தான் சசிகலாவின் அண்ணள் ஜெயராமன் . மனைவி இளவரசி , மகள்கள் கிருஷ்ணப்பிரியா , ஷகிலா மற்றும் மகன் விவேக்குடன் வசித்து வந்த அவர் , ஹைதராபாத் தோட்டத்தில் மின்சாரம் தாக்கி உயிரைவிட்டார் . இதனால் அந்தக் குடும்பத்தின் மீது ஜெயலலிதா அளவு கடந்த அக்கறை காட்டத் தொடங்கினார் . போயஸ் தோட்டத்தின் செல்லப்பிள்ளைகளாக வளர்ந்தனர் அந்த குழந்தைகள் . இன்று அவர்கள் மட்டுமல்ல அவர்களின் சொத்துக்களும் , அரசியல் ஆசையுமே ஆலமரமாய் வளர்ந்து நிற்கிறது . அதற்கு பிள்ளையார் சுழி போட்டு தொடங்கி வைத்துள்ளது வருமான வரித்துறை . பெங்களூரு சிறையில் இருந்து சசிகலா தனது கணவரைப் பார்க்க பரோலில் வெளிவரும் வரை கிருஷ்ணப்பிரியா என்றால் யார் என்றே தெரியாது . சென்னையில் போயஸ் கார்டனில் சசிகலாவால் தங்க முடியாது என்ற சூழ்நிலையில் அவர் கிருஷ்ணப்பிரியாவின் வீட்டில் தங்கினார் . அப்போதுதான் பெரும்பான்மையோருக்கு கிருஷ்ணப்பிரியா குறித்து தெரியவந்ததது . தற்போது வருமான வரித்துறை அவரை மேலும் பிரபலமாக்கியுள்ளது . அண்மையில் நடந்த இந்த ரெய்டில் வருமான வரித்துறையினரால் அதிகம் குறி வைக்கப்பட்டது இளவரசியின் வாரிசுகள்தான் . ஜெயா டி . வி . , ஜாஸ் சினிமாஸ் போன்றவற்றை நிர்வகித்து வரும் விவேக் , தொண்டு நிறுவனங்களை நடத்திவரும் கிருஷ்ணப்பிரியா , மிடாஸ் மது பான தொழிற்சாலையை நிர்வகித்து வரும் ஷகிலா என அவர்கள் தான் ரெண்டில் கடுமையாக மாட்டிக் கொண்டார்கள் . தற்போது இவர்கள் வீட்டுக்கும் , வருமானவரிதுறை அலுவலகத்துக்கும் மாறி , மாறி அலைந்து கொண்டிருக்கிறார்கள் . இத்தனை களேபரத்திலும் வருமான வரித்துறை அலுவலகத்துக்கு வந்த கிருஷ்ணப்பிரியா , கெத்தாக நட ந்து கொள்வதைப்பார்த்தால் அவர் அரசியலில் இறங்கப் போவதைப் போன்றே தோன்றுவதாக விவரம் அறிந்தவர்கள் எண்ணுகின்றனர் . சிறு குழந்தை முதல் ஜெயலலிதாவிடம் இவர்கள் பாடம் பயின்றவர்கள் அல்லவா ? பணம் , செல்வாக்கு , ஊடகம் என ஒரு அரசியல்வாதிக்கு தேவையான அனைத்து வசதிகளும் இவர்களிடம் இருப்பதால் கிருஷ்ணப்பிரியாவுக்கு அரசியல் ஆசை வந்துவட்டதாகவே அவரது ஆதரவாளர்கள் தெரிவிக்கின்றனர் . மாணவி அனிதாவின் மரணத்துக்கு நீதி கேட்டு போராட்டம் , மாமல்லவுரம் பகுதியில் தனது அறக்கட்டளை சார்பில் பொது நலப் பணிகள் என கிருஷ்ணப்பிரியா அவ்வப்போது தனது அரசியல் ஆசையையும் வெளிப்படுத்தி வருகிறார் . தற்போது வருமான வரித்துறை ரெய்டு , மீடியா வெளிச்சம் என தனது அரசியல் ஆசைக்கு அச்சாரம்போட்டு வருகிறார் கிருஷ்ணப்பிரியா .


தமிழக அரசியலில் ஆளுங்கட்சியினரிடையே நடைபெற்று வரும் குதிரை பேரம் அனல் பறக்கிறது . அசாதாரண சூழ்நிலை நிலவி வரும் இத்தருணத்தில் சசிகலாதான் நிலையான ஆட்சி அமைக்க வேண்டும் என அதிமுக நிர்வாகிகள் சிலர் கூறி வருகின்றனர் . மறுபுறம் பன்னீர்செல்வம் கண்டிப்பாக ஆட்சியை பிடிப்பார் என அவரது தரப்பு தொண்டர்களும் நிர்வாகிகளும் செயல்பட்டு வருகின்றனர் . சுந்தரம் , அசோக்குமார் ஆகியோர் ஓ . பன்னீர்செல்வத்துக்கு ஆதரவு தெரிவித்துள்ளனர் . நேற்று வரை விகே சசிகலாவிற்கு ஆதரவு அளித்து வந்த மாஃபா பாண்டியராஜன் ‘வாக்காளர்களின் குரலுக்கு செவி சாய்ப்பேன்’ என தனது ட்விட்டரில் தெரிவித்திருந்தார் . இதைதொடர்ந்து அவர் முதலமைச்சர் ஓ . பன்னீர்செல்வத்தை அவரது இல்லத்திற்கு சென்று நேரில் ஆதரவை தெரிவித்தார் . தனது ஆதரவுகள் ஒவ்வொன்றாக களைய தொடங்கியதையடுத்து சசிகலா கொதித்தெழுந்து ஓரளவுக்குத்தான் பொறுமை . அதற்கு மேல் அதிமுகவினர் அனைவரும் சேர்ந்து செய்ய வேண்டியதைச் செய்வோம் என சசிகலா கூறியிருந்தார் . இந்நிலையில் அதிமுக பொதுச்செயலாளர் சசிகலா கூவத்தூரில் உள்ள எம் . எல் . ஏக்களை சந்தித்து ஆலோசனை நடத்தவுள்ளார் . இதுவரைக்கும் எந்த ஒரு கட்சி தலைவரும் எம் . எல் . ஏக்களை பார்க்க போனதில்லை . இந்த நிகழ்வு தற்போதைய ஆட்சியில் நிகழ்ந்திருக்கிறது . கூவத்தூரில் இருந்து எம் . எல் . ஏக்களுடன் ஆளுநர் மாளிகைக்கு செல்ல சசிகலா திட்டம் தீட்டியிருப்பதாகவும் , சிறைவைக்கப்பட்டுள்ளதாக கூறப்படும் நிலையில் அவர்களை சந்திக்க சசிகலா சென்றிருப்பது பொதுமக்களிடையே எதிர்பார்ப்பை ஏற்படுத்தியுள்ளது .


சந்தோஷ் பி ஜெயக்குமார் இயக்கத்தில் கௌதம் கார்த்திக் , வைபவி சாண்டில்யா நடித்து வரும் படம் இருட்டு அறையில் முரட்டு குத்து . அடல்ட் காமெடி படமாக இந்தப் படம் உருவாகி வருகிறது . ' ஹரஹர மஹா தேவகி ' படத்தின் வெற்றியைத் தொடர்ந்து மீண்டும் கௌதம்கார்த்திக்குடன் இணைந்திருக்கிறார் சந்தோஷ் பி ஜெயக்குமார் . ' ஹரஹர மஹாதேவகியை ' தவிர 2017ல் இவர் நடித்த படங்கள் எதிர்பார்த்த வெற்றியைப் பெறவில்லை . ' இவன் தந்திரன் ' படம் மட்டும் ரசிகர்களிடம் ஓரளவு பேசப்பட்ட படமாக அமைந்தது . இந்நிலையில் தற்போது பார்ட்டி பார்ன் ஆன்தம் ஒன்றை வெளியிட்டுள்ளனர் படக்குழுவினர் . பக்தாஸின் காதுகளில் இன்பத்தேன் வந்து பாயுற மாதிரி பாட்டை உருவாக்கியிருக்கிறார்கள் . பாடல் முழுவதும் இரட்டை அர்த்த வசனங்களாம் . குடும்பத்தோடு இந்தப் பாடலைப் பார்க்க முடியாது . ஹரஹர மஹாதேவகி படத்திற்கு இந்து அமைப்புகள் எதிர்ப்பு தெரிவித்தன . அதேபோல இப்போது வந்திருக்கும் இந்த பாடலுக்கும் நிச்சயம் எதிர்ப்பு கிளம்பலாம் என்று எதிர்பார்க்கப்படுகிறது . அந்த அளவுக்கு இரட்டை அர்த்த வசனங்களை அள்ளித் தெளித்திருக்கிறார்கள் படக்குழுவினர் . மேலும் இந்தப் பாடலில் சுசி லீக்ஸ் , சன்னி லியோன் , ஷகிலா , சில்க்ஸ்மிதா என அனைத்து கவர்ச்சி நடிகைகளையும் வம்பிழுத்திருக்கிறார்கள் . படத்தின் பாடல் வீடியோவைப் பார்த்தால் உங்களுக்கே புரியும் .


ஆஷஸ் டெஸ்ட் கிரிக்கெட் தொடரில் ஆஸ்திரேலியா தனது முதல் இன்னிங்ஸில் 9 விக்கெட் இழப்புக்கு 662 ஓட்டங்களில் டிக்ளேர் செய்தது . இன்று தனது கடைசி ஆட்டத்தை ஆட இருக்கிறது இன்ங்கிலாந்து . ஆஷஸ் டெஸ்ட் கிரிக்கெட் தொடரில் பெர்த் நகரில் வியாழக்கிழமை தொடங்கியது . இதன் ஆட்டத்தில் டாஸ் வென்று , முதலில் பேட் செய்த இங்கிலாந்து 115.1 ஓவர்களில் 403 ஓட்டங்கள் குவித்து ஆட்டமிழந்தது . அந்த அணியில் டேவிட் மலான் அதிகபட்சமாக 140 ஓட்டங்கள் எடுத்தார் . ஆஸ்திரேலியாவில் மிட்செல் ஸ்டார்க் அதிகபட்சமாக 4 விக்கெட்டுகள் வீழ்த்தினார் . இதனையடுத்து தனது முதல் இன்னிங்ஸை தொடங்கிய ஆஸ்திரேலியா , சனிக்கிழமை முடிவில் 152 ஓவர்களில் 4 விக்கெட் இழப்புக்கு 549 ஓட்டங்கள் எடுத்திருந்தது . நான்காம் நாள் ஆட்டத்தை ஸ்மித் 229 ஓட்டங்கள் , மிட்செல் மார்ஷ் 181 ஓட்டங்களுடன் தொடங்கினர் . இதில் மார்ஷ் அதே ஓட்டங்களில் ஆட்டமிழக்க , உடன் ஆடிய ஸ்டீவ் ஸ்மித் 399 பந்துகளுக்கு 30 பவுண்டரிகள் , ஒரு சிக்ஸருடன் 239 ஓட்டங்களுக்கு வீழ்ந்தார் . இந்த ஜோடி 5 - வது விக்கெட்டுக்கு 301 ஓட்டங்கள் சேர்த்தது . பின்னர் வந்தவர்களில் மிட்செல் ஸ்டார்க் 1 ஓட்டம் , பட் கம்மின்ஸ் 41 ஓட்டங்கள் , நாதன் லயன் 4 ஓட்டங்களில் ஆட்டமிழந்தனர் . அப்போது டிக்ளேர் செய்வதாக ஆஸ்திரேலியா அறிவித்தது . ஆஸ்திரேலியா அணி 179.3 ஓவர்களில் 9 விக்கெட் இழப்புக்கு 662 ஓட்டங்கள் எடுத்திருந்தது . டிம் பெய்ன் 49 ஓட்டங்களுடன் ஆட்டமிழக்காமல் இருந்தார் . இங்கிலாந்து தரப்பில் ஜேம்ஸ் ஆன்டர்சன் அதிகபட்சமாக 4 விக்கெட்களை வீழ்த்தினார் . இதனையடுத்து முதல் இன்னிங்ஸில் 259 ஓட்டங்கள் பின்தங்கிய நிலையில் 2 - வது இன்னிங்ûஸ தொடங்கிய இங்கிலாந்து , நேற்றைய முடிவில் 38.2 ஓவர்களில் 4 விக்கெட் இழப்புக்கு 132 ஓட்டங்கள் எடுத்துள்ளது . டேவிட் மலான் 28 ஓட்டங்கள் , ஜானி பேர்ஸ்டோவ் 14 ஓட்டங்களுடன் ஆடி வருகின்றனர் . முன்னதாக களம் கண்ட அலாஸ்டர் குக் 14 ஓட்டங்கள் , ஸ்டோன்மேன் 3 ஓட்டங்கள் , ஜேம்ஸ் வின்ஸ் 55 ஓட்டங்கள் , ஜோ ரூட் 14 ஓட்டங்களுக்கு ஆட்டமிழந்தனர் . ஆஸ்திரேலிய தரப்பில் ஹேஸில்வுட் 2 ஓட்டங்கள் , மிட்செல் ஸ்டார்க் , நாதன் லயன் தலா ஒரு விக்கெட் எடுத்தனர் . கடைசி நாளான இன்று , ஆஸ்திரேலியாவின் முதல் இன்னிங்ஸ் ஸ்கோரை எட்ட இங்கிலாந்து 127 ஓட்டங்கள் எடுக்க வேண்டும் . தனது கைவசம் ஆறு விக்கெட்டுகளை வைத்துள்ளதால் அந்த அனி நிதானித்து ஆடினால் எளிதாக அந்த ஸ்கோரை எட்டிவிட முடியும் என்பதில் ஐயமில்லை .


‘அந்த முட்டுச் சந்துல வச்சி என்னை ஒரு முப்பது பேர் முரட்டு அடி அடிச்சாங்க’ என்று வடிவேலு ஸ்டைலில் வாய்விட்டு அழுகிறார் கட்டப் பஞ்சாயத்துப்பார்ட்டிகளிடம் கெட்ட அடி வாங்கித்திரும்பியிருக்கும் பவர் ஸ்டார் சீனிவாசன் . கடந்த ஒருவாரகாலமாகவே மீண்டும் தலைப்புச் செய்திகளில் ‘அடிபட’ ஆரம்பித்திருக்கிறார் பவர் ஸ்டார் . போதாக்குறைக்கு மனைவியை அடமானம் வைத்து மானம் போன கதைகளும் கசிந்துகொண்டிருக்க , ‘குற்றம் நடந்தது என்ன ? ’ பாணியில் சோறுதண்ணியில்லாமல் பட்டினி கிடந்து தான் தர்ம அடி வாங்கிய கதையைப் பகிர்கிறார் புவர் ஸ்டார் . ' ’ஆறு ஆண்டுகளுக்கு முன் , பெங்களூருவைச் சேர்ந்த ஆலமிடம் ரூ . 1 . 25 கோடி வாங்கினேன் . அந்தப் பணத்தில் 35 லட்ச ரூபாய் திரும்பக் கொடுத்துவிட்டேன் . மீதமுள்ள ரூ . 90 லட்சத்தை திரும்பக் கொடுக்கப்பதாகக் கூறியிருந்தேன் . அதுதொடர்பான வழக்கு , பெங்களூரு நீதிமன்றத்தில் நிலுவையில் உள்ளது . இந்தச் சமயத்தில்தான் , பிரித்தி என்ற சினிமா பி . ஆர் . ஓ என்னிடம் சினிமா வாய்ப்பு இருப்பதாக போனில் பேசினார் . அதை நம்பி , கோயம்பேடு பஸ் நிலையம் எதிரில் உள்ள ஹோட்டலுக்கு 5 - ந்தேதி காலை 11 மணி அளவில் சென்றேன் . 210 நம்பர் அறைக்கு நான் சென்றபோது , அங்கு செல்வின் தலைமையில் சிலர் இருந்தனர் . அவர்கள்தான் என்னை மிரட்டினர் . ஆலம் என்பவரிடம் நான் வாங்கிய பணத்தை உடனடியாகக் கொடுக்கும்படி அவர்கள் எனக்கு டார்ச்சர் கொடுத்தனர் . என்னுடைய பேன்ட் , சட்டை மற்றும் இரண்டு செல்போன்களைப் பறித்தனர் . ஜட்டியோடு உட்கார வைத்தனர் . அன்றைக்கு முழுக்க எனக்கு சாப்பாடு தரவில்லை . 5 - ந்தேதி மாலை ஒரு டீ மட்டும் வாங்கிக் கொடுத்தனர் . பசிக்கிறது என்று கெஞ்சினேன் . 6 - ந்தேதி ஊட்டிக்கு காரில் கூட்டி சென்று ஆலத்திடம் ஒப்படைத்தனர் . பின்னர் ஊட்டி ரயில் நிலையம் அருகில் உள்ள ஒரு குடோனில் என்னை அடைத்து வைத்தனர் . அப்போதும்கூட எனக்கு சரியாக சாப்பாடு தரவில்லை . என்னை அடைத்து வைத்திருந்தபோது 5 பேர் காவலுக்கு இருந்தனர் . அவர்களின் கைகளில் கத்திகள் இருந்தன . தப்பி ஓட முயன்றால் சுட்டுவிடுவோம் என்றும் அவர்கள் மிரட்டினர் . 6 - ந்தேதி காலையில் இரண்டு இட்லியும் , இரவு இரண்டு சப்பாத்தியும் மட்டுமே கொடுத்தனர் . சரியாக சாப்பாடு கொடுக்காமல் என்னைச் சித்ரவதை செய்தனர் . அடிக்கவும் செய்தார்கள் . என்னைக் கடத்திய தகவலை என் மனைவி ஜூலியிடம் தெரிவித்தனர் . அவரையும் ஊட்டிக்கு வரவழைத்தனர் . ஊட்டியில் அவருக்கும் கடும் டார்ச்சர் கொடுத்தனர் . எங்களிடம் சில கையெழுத்துகளை வாங்கினர் . 8 - ந்தேதி என்னைக் கடத்திய தகவல் மீடியாக்களுக்கு தெரிந்துவிட்டது . இதனால் அவர்கள் , என்னை விடுவித்தனர் . அப்போதுகூட போலீசுக்குப் போனால் , உன் குடும்பமே இருக்காது என மிரட்டி அனுப்பிவைத்தனர் . ஊட்டியிலிருந்து சென்னைக்கு வந்ததும் , நடந்த சம்பவத்தை போலீசாரிடம் கூறினேன் . 10 ஆம் தேதி , போலீசார் மூலம் ஜூலியை மீட்டுவிட்டனர்” . என்று கண்ணீர் விடுகிறார் சீனிவாசன் .


இந்திய ஹாக்கி வீரர்களான மன்பிரீத் சிங் , தரம்வீர் சிங் , சவிதா ஆகியோருக்கு அர்ஜுனா விருது வழங்க ஹாக்கி இந்தியா அமைப்பு பரிந்துரைத்து உள்ளது . இந்திய ஹாக்கி வீரர்களான மன்பிரீத் சிங் , தரம்வீர் சிங் , சவிதா ஆகியோருக்கு அர்ஜுனா விருது வழங்க ஹாக்கி இந்தியா அமைப்பு பரிந்துரைத்து உள்ளது . மேலும் , முன்னாளர் வீராங்கனை சங்காய் இபெம்ஹால் சானு , முன்னாள் கேப்டன் பரத் சேத்ரி ஆகியோருக்கு வாழ்நாள் சாதனையாளருக்கான தயான்சந்த் விருது வழங்கவும் பரிந்துரைக்கப்பட்டுள்ளது . பயிற்சியாளர் பி . எஸ் . செளஹான் துரோணாச்சார்யா விருதுக்கு பரிந்துரைக்கப்பட்டுள்ளார் . அர்ஜுனா விருதுக்கு பரிந்துரைக்கப்பட்டுள்ளவர்களில் மன்பிரீத் சிங் , அணிக்கு தலைமை தாங்கி ஆசிய கோப்பையை இந்தியா கைப்பற்றியது . சமீபத்தில் நடைபெற்ற காமன்வெல்த் போட்டியிலும் அவர் தலைமையிலேயே இந்தியா களம் கண்டது . தரம்வீரைப் பொருத்த வரையில் அனுபவம் வாய்ந்த நடுகள வீரர் ஆவார் . 2014 - இல் ஆசிய விளையாட்டுப் போட்டியில் தங்கம் வென்ற அணியில் இடம்பிடித்த அவர் , லண்டன் ஒலிம்பிக்ஸ் , 2014 உலகக் கோப்பை போட்டியின் அணியிலும் அங்கம் வகித்திருந்தார் . மகளிர் ஹாக்கி அணி கோல்கீப்பரான சவிதா , கடந்த ஆண்டு இந்தியா ஆசியக் கோப்பை வெல்வதில் முக்கியப் பங்காற்றியவர் . இறுதிச்சுற்றில் சீனாவுடனான மோதலில் ஷூட் அவுட் முறையின்போது , அந்த அணியின் கோல் முயர்சிகளை அரண்போல் தடுத்து இந்தியாவை வெற்றி பெறச் செய்தார் . முன்னாள் வீராங்கனையான சங்காய் இபெம்ஹால் சானு , 2002 காமன்வெல்த்தில் தங்கமும் , 2006 - ஆம் ஆண்டில் வெள்ளியும் வென்ற அணியில் இடம்பிடித்திருந்தார் . முன்னாள் கேப்டன் பரத் சேத்ரி தலைமையில் 2012 - இல் இந்தியா லண்டன் ஒலிம்பிக்ஸில் பங்கேற்றுள்ளார் . இதுதொடர்பாக ஹாக்கி இந்தியா செயலர் முகமது முஷ்டாக் அகமது , " விருதுக்கு பரிந்துரைக்கப்பட்டு உள்ளவர்கள் பல்வேறு போட்டிகளில் தேசிய அளவிலும் , சர்வதேச அளவிலும் சிறப்பாக பங்களிப்பு செய்துள்ளனர் . பெருமைக்குரிய சாதனைகளுக்காக அவர்களுக்கு விருது வழங்க ஹாக்கி இந்தியா பரிந்துரைத்துள்ளது " என்றார் .


' சினிமா ' என்ற சமுத்திரத்தில் மூழ்கி முத்தெடுக்கும் இயக்குநர் , சமுத்திரக்கனி ஆவார் . நடிப்பு , இயக்கம் என இருவழிப்பாதையில் பயணிப்பவர் தற்போது இயக்குநர் தாமிரா இயக்கியுள்ள " ஆண் தேவதை " படத்தில் கதாநாயகனாக நடித்துள்ளார் . இப்படம் வரும் ஜனவரி மாதம் திரைக்கு வெளிவர இருக்கிறது . இப்படம் குறித்து இயக்குநர் தாமிரா பேசுகையில் , என்றார் . ’ஜோக்கர்’ படத்திற்கு பிறகு , நாயகி ரம்யா பாண்டியன் இப்படத்தில் சமுத்திரக்கனியின் ஜோடியாக நடித்துள்ளார் . இவர்களுடன் ராதா ரவி , இளவரசு , காளிவெங்கட் , அறந்தாங்கி நிஷா , சுஜா வாருணி , ஹரிஷ் , ராமதாஸ் உள்பட பலர் நடித்துள்ளார்கள் . ' சைல்ட் புரொடக்சன்ஸ் ' உடன் இணைந்து ' சிகரம் சினிமாஸ் ' சார்பாக இயக்குநர் தாமிரா இப்படத்தைத் தயாரிக்கவும் செய்துள்ளார் . செய்தி : விஜய் ஆனந்த்


சிறையில் சசிகலா மவுனவிரதம் இருப்பதால் எழுத்து மூலம் பேசியதாகவும் சைகை மூலம் பேசியதாகவும் டிடிவி தினகரன் தெரிவித்துள்ளார் . நகர் தொகுதி எம் . எல் . ஏ டிடிவி தினகரன் சந்தித்து பேசினார் . நகர் தொகுதி இடைத்தேர்தலில் வெற்றி பெற்றதும் டிடிவி தினகரன் சசிகலாவை சந்தித்து விட்டு எம் . எல் . ஏ . வாக பொறுப்பேற்று கொண்டார் . இதையடுத்து முறைப்படி பதவி ஏற்ற பிறகு சசிகலாவை டிடிவி தினகரன் சந்திப்பது இதுவே முதல் முறை ஆகும் . பரபரப்பான அரசியல் சூழலில் சசிகலாவை தினகரன் மீண்டும் இன்று சந்தித்து பேசி உள்ளார் . இது அரசியல் வட்டாரத்தில் பெரும் பரபரப்பை ஏற்படுத்தி உள்ளது . தினகரனின் தீவிர ஆதரவாளர்களான வெற்றிவேல் , தங்க தமிழ்செல்வன் , செந்தில் பாலாஜி , பழனியப்பன் உள்ளிட்டோரும் டிடிவி தினகரனுடன் பெங்களூரு சென்றுள்ளனர் . இந்நிலையில் சசிகலாவை சந்தித்த பிறகு செய்தியாளர்களை சந்தித்த டிடிவி தினகரன் , சிறையில் சசிகலா மவுனவிரதம் இருப்பதால் எழுத்து மூலம் பேசியதாகவும் சைகை மூலம் பேசியதாகவும் தெரிவித்தார் . மேலும் அடுத்தகட்ட நடவடிக்கையை பொறுத்திருந்து பாருங்கள் எனவும் பேசிய எல்லா விஷயத்தையும் உங்களிடம் சொல்ல முடியாது எனவும் குறிப்பிட்டார் .


ஆஸ்திரேலியாவை சேர்ந்த அண்டர் 19 வீரர் அதிரடியாக ஆடி 113 பந்துகளில் இரட்டை சதம் விளாசி மிரட்டியுள்ளார் . ஒரே ஓவரில் 6 சிக்ஸர்கள் விளாசி அசத்தியுள்ளார் . ஆஸ்திரேலியாவில் அண்டர் 19 நேஷனல் சாம்பியன்ஷிப்ஸ் போட்டிகள் நடந்துவருகின்றன . இதில் அடிலெய்டில் நடந்த போட்டியில் நியூசௌத் வேல்ஸ் மெட்ரோ அணியும் நார்தர்ன் டெரிடரி ( வடக்கு மாகாண ) அணியும் மோதின . இந்த போட்டியில் நியூசௌத் வேல்ஸ் மெட்ரோ அணி வீரர் ஆலி டேவிஸ் என்ற வீரர் ருத்ரதாண்டவம் ஆடினார் . 115 பந்துகளில் 207 ரன்களை குவித்தார் . சதமடிக்க 74 பந்துகளை எடுத்துக்கொண்ட டேவிஸ் , அடுத்த சதத்தை வெறும் 39 பந்துகளில் எட்டினார் . 113 பந்துகளில் 17 சிக்ஸர்களுடன் இரட்டை சதம் விளாசினார் . அதுமட்டுமல்லாமல் ஒரே ஓவரில் 6 சிக்ஸர்களை விளாசினார் . இந்த சாதனையை யுவராஜ் சிங் மற்றும் தென்னாப்பிரிக்காவின் கிப்ஸ் ஆகிய இருவரும் ஏற்கனவே செய்துள்ளனர் . அதேபோல லிமிடெட் ஓவர் போட்டியில் ஒரு இன்னிங்ஸில் ரோஹித் சர்மா , டிவில்லியர்ஸ் , கெய்ல் ஆகிய மூவரும் 16 சிக்ஸர்களை விளாசியுள்ளனர் . டேவிஸ் இந்த இன்னிங்ஸில் 17 சிக்ஸர்களை விளாசி அவர்களை பின்னுக்குத் தள்ளியுள்ளார் . சர்வதேச போட்டியில அவர் இந்த சம்பவத்தை செய்யவில்லை என்றாலும் இது சாதாரண விஷயமல்ல என்பது ஏற்றுக்கொள்ள வேண்டியது .


6 மாத தர்ம யுத்தத்திற்கு பிறகு அதிமுக தலைமை கழகத்திற்கு வந்த முன்னாள் முதலமைச்சர் ஒபிஎஸ் , தற்போதைய முதலமைச்சர் எடப்பாடியுடன் கைக்குலுக்கி இணைந்தார் . ஜெ மறைவிற்கு பிறகு அதிமுக சசிகலா கட்டுப்பாட்டுக்குள் வந்தது . இதையடுத்து பன்னீர்செல்வம் கட்சியின் பொறுப்புகளில் இருந்து ஓரங்கட்டப்பட்டார் . ஜெவிற்கு வழங்கப்பட்ட அனைத்து மரியாதைகளில் சசிகலாவுக்கு சற்றும் குறையவில்லை அமைச்சர்கள் மத்தியில் . ஆனால் தனது முதலமைச்சர் பதவியை பிடிங்கிய கோபத்தில் பன்னீர்செல்வம் கட்சியை இரண்டாக உடைத்தார் . இதைதொடர்ந்து ஜெ மரணம் குறித்து விசாரணை கமிஷன் தேவை என கூறி அவருக்கென ஒரு தனி பட்டாளத்தை உருவாக்கினார் . இதனால் தொண்டர்கள் மத்தியிலும் அவருக்கு பலத்த வரவேற்பு கொடுத்தனர் . இதனியையே சொத்துகுவிப்பு வழக்கில் சசிகலா சிறைக்கு செல்லவும் அவரது அணியில் இருந்த எடப்பாடி பழனிசாமி முதலமைச்சராக தேர்வு செய்யப்பட்டார் . ஆனால் எடப்பாடி தமது தலைமையிலான அரசை பாதுகாத்து கொள்ளவே மும்முரம் காட்டினார் . இதைதொடர்ந்து துணை பொதுச்செயலாளராக தேர்வு செய்யப்பட்ட டிடிவி தினகரன் எடப்பாடி பதவியை பிடுங்க முற்பட்டதால் பகை முற்றி கொண்டது . இதனால் டிடிவியை விட்டு பிரிந்து எடப்பாடி பன்னீரிடம் ஆதரவு கோரினார் . அவரது கோரிக்கைகளையும் நிறைவேற்றினார் . நீண்ட நாள் பேச்சுவார்த்தைக்கு பிறகு ஒபிஎஸ் தரப்பும் இபிஎஸ் தரப்பும் தற்போது இணைந்துள்ளது . முதலமைச்சர் எடப்பாடி பழனிசாமி தலைமை கழகம் வந்ததையடுத்து பன்னீர்செல்வமும் அங்கு வந்தார் . கடந்த 6 மாதத்திற்கு பிறகு பன்னீர்செல்வம் தலைமை அலுவலகத்தில் கால் வைத்த பன்னீர் எடப்பாடி பழனிசாமியின் கையை குலுக்கி புன்முகத்துடன் அணி இணைப்பை அறிவித்தார் .